Srbija Vesti | SELAKOVIĆ U POSETI ŠPANIJI Imunizacija važna zbog zdravlja, ali i putovanja Gonsales: Ne priznajemo Kosovo, iskrena podrška Srbiji\nOdgovarajući na pitanje Tanjuga da li je u razgovoru sa španskom ministarkom spoljnih poslova bilo reči i o priznavanju kovid sertifikata, Selaković je rekao da se tim važnim pitanjem nisu bavili jer je poznat štav Španije, koji je u skladu sa principima Brisela po tom pitanju.\nOn je dodao da je upoznao špansku koleginicu sa sporazumima koje Srbija ima sa nekim državama članicama EU, poput Mađarske i Grčke.\nNadam se da će se situacija uskoro promeniti i da ćemo posle imunizacije videti da imamo zdrave građane, što je važno. Važno je da imamo bezbedno tlo i da građani mogu bezbedno da putuju, rekao je Selaković.\nU tom kontekstu, pomenuo je direktne letove iz Beograda ka Madridu i Barseloni, izrazivši nadu da će oni biti uspostavljeni što pre.\nSavršeni bilateralni odnosi Srbije i Španije\nBilateralni odnosi Srbije i Španije su savršeni, izjavio je danas ministar spoljnih poslova Nikola Selaković u Madridu i istakao da je Srbija zahvalna Španiji na podršci očuvanju njenog teritorijalnog integriteta i putu ka EU.\nSelaković je na zajedničkoj konferenciji za novinare sa španskom koleginicom Arančom Gonzales Laj izrazio zadovoljstvo što su se sreli u posebnim uslovima izazvanim panedemijom korona virusa, ali i s obzirom na regionlne izbore koji se danas održavaju u Madridu.\nBilateralni odnosi naših zemalja su savršeni. Želimo da imamo vise poseta, kao i da se naši odlični politički odnosi prenesu i na ekonomsku oblast, rekao je Selaković.\nOn je pozvao ministarku da poseti Srbiju.\nSelaković je izrazio zahvalnost Španiji na podršci i principijelnom stavu u vezi sa dva važna pitanja za Srbiju – evropskom putu Srbije i očuvanju teritorijalnog integriteta i suvereniteta.\nPodrška u različitim međunarodnim forumima i organizacijama je nešto što će ostati u srcima srpskih građana kao snažna i pricipijelna podrška, rekao je Selaković.\nTakođe, ukazao je da je ekonomska saradnja oblast u kojoj se može i mora više uraditi.\nPodržavamo inicijativu ministarke da se što pre održi srpsko-španski biznis forum, da privučemo firme i da započnemo našu saradnju u ekonomskoj, kao i u sferi politike, rekao je Selaković.\nDodao je da je u razgovoru bilo reči i o regionalnim pitanjima i da je Španija spremna da podrži napore regiona da se napreduje na putu EU, u pristpnom procesu.\nSelaković je naveo i da ima mnogo prostora za produbljenje saradnje u oblasti kulture.\n– Moja koleginica je navela saradnju u obrazovanju, te inicijativu da se španski jezik uvede u škole u Srbiji, gde je popularan. Ali, i da pokušamo da nakon ponovnog uspostavljanja direktnih letova, uspostavimo i dobru praksu kulturne saradnje među gradovima i kulturnim institutima- rekao je Selaković.\nGonsales: Španija ne priznaje Kosovo, iskrena podrška Srbiji\n“Španija se drži principa da ne priznaje Kosovo. Branili smo taj stav i do sada, radimo to i danas i nastavićemo i u budućnosti, rekla je ministarka na zajedničkoj pres konferenciji odgovarajući na pitanje Tanjuga ostaje li Španija pri svom stavu o nepriznavanju samoproglašene nezavisnosti Kosova.\n“Moramo još odlučnije da podržimo taj dijalog kao put za miroljubivo rešenje pitanja KiM, rekla je španska ministarka.


KOALICIJA: Brojne nepravilnosti u raspisanom Konkursu opštine Raška – LocalPress\nKOALICIJA: Brojne nepravilnosti u raspisanom Konkursu opštine Raška\nUsled brojnih nepravilnosti Koalicija novinarskih i medijskih udruženja koju čine UNS, NUNS, NDNV, ANEM i PU ‘’Lokal pres’’ neće predložiti svoje kandidate za članove konkursne komisije u Opštini Raška, poštujući jedinstveni stav da ne učestvuju u radu komisija u opštinama i gradovima čiji javni pozivi nisu u skladu sa Zakonom o informisanju i medijima.\nOpština Raška raspisala je 30. oktobra Konkurs za sufinansiranje projekata iz budžeta Opštine Raška radi ostvarivanja javnog interesa u oblasti javnog informisanja u elektronskim medijima za 2015. godinu.\nUsmeravanje sredstava za informisanje javnosti samo na elektronske medije, što stoji u samom naslovu, je način za diskriminaciju ostalih vrsta medija, pa se u toku trajanja Konkursa Koalicija novinarskih i medijskih udruženja obratila Lokalnoj upravi Raške ukazujući na ovu činjenicu.\nPored toga, Koalicija je Rašku upozorila da “obim i kvalitet predjašnje saradnje sa Opštinom Raška kroz medijsko izveštavanje” ne može biti posebni kriterijum za ocenjivanje jer nije u skladu sa Zakonom.\nKoalicija novinarskih i medijskih udruženja ukazala je, takođe, da posebni kriterijum – tradicija poslovanja podnosioca projekta i tehnička i kadrovska opremljenost na teritoriji opštine Raška predstavlja monopolističko sagledavanje jednog tržišta i da kao takav nije u skladu sa članom 6 Zakona o informisanju i medijima u kojem je zabranjen svaki vid monopola u oblasti javnog informisanja.\nKako ni nakon pismenog obaveštenja o prisutnim nepravilnostima opština Raška nije uskladila konkurs sa Zakonom, Koalicija je odlučila da ne učestvuje u radu komisije za izbor projekata koji će se sufinansirati iz budžeta ove opštine.\nBeograd-Novi Sad-Kragujevac, 17. novembar 2015.


Izvedena pokazna vežba u TE „Kostolac B“ – Радио Стил\nIzvedena pokazna vežba u TE „Kostolac B“\nPosted By: Radio Stil 22/12/2017\nPrimena pravila i procedura u Termoelektrani „Kostolac B“ prilikom delovanja u akcidentnim situacijama još jednom je utvrđena izvođenjem vežbe postupanja prilikom pada i pucanja bureta sa hidrazin-hidratom.\nPokaznu vežbu izveli su zaposleni iz operativno-tehničke pripreme magacina za prijem opasnih materija, pripadnici vatrogasne jedinice „TE-KO Kostolac“ i vatrogasno-spasilačke jedinice iz Požarevca. Vežba se odnosila na pad i pucanje bureta prilikom istovara s kamiona ispred magacina za prijem opasnih materija.\nPrisutni su bili nadležni inspektor, predstavnici službi za protivpožarnu zaštitu, za upravljanje zaštitom životne sredine, bezbednosti i zdravlja radnika na radu i Sektora za rizike kostolačkog ogranka EPS-a, predstavnici Sektora za vanredne situacije iz Požarevca, vatrogasne službe u Kostolcu, zdravstveni radnici i zaposleni za prijem opasnih materija iz TE „Kostolac B“.\nAkcionim planom Službe za upravljanje zaštitom životne sredine i Službe bezbednosti i zdravlja radnika na radu predviđene su brojne aktivnosti, među kojima su i one koje se odnose na postupanje u kriznim i akcidentnim situacijama. Cilj vežbe je provera i stalno uvežbavanje primene pravila i procedura prilikom delovanja u ovakvim situacijama.


Mala umetnost iskrenija od odraslog čoveka - Leaderonline\nKako najmlađi i oni malo stariji vide svoj dan, Međunarodni dan dece (1. jun) – najbolje su opisali kroz svoja autorska umetnička dela. Radovi dece i mladih uzrasta od 5 do 17 godina izloženi su u virtuelnoj galeriji Privatnog kulturnog centra „Akvarijus“, u okviru izložbe „Mala umetnost cveta dok sloboda čeka“. „Dok mi, veliki umetnici... Pročitajte više\nKako najmlađi i oni malo stariji vide svoj dan, Međunarodni dan dece (1. jun) – najbolje su opisali kroz svoja autorska umetnička dela. Radovi dece i mladih uzrasta od 5 do 17 godina izloženi su u virtuelnoj galeriji Privatnog kulturnog centra „Akvarijus“, u okviru izložbe „Mala umetnost cveta dok sloboda čeka“.\n„Dok mi, veliki umetnici pokušavamo da zadržimo dete u nama, mali umetnici nam zadaju zadatak kako treba da se odnosimo prema njima, društvu i planeti Zemlji. Poput malih učitelja, svojim radovima u različitim tehnikama ukazali su nam na značaj pravih vrednosti, na ono što im smeta i na ono šta ih čini srećnim,“ kaže direktorica Akvarijusa, Miljana Dunđerin, govoreći o izložbi radova.\nDodaje i da posetioci virtuelne izložbe mogu ostati „nemi ispred njihove kreativnosti, maštovitosti, ali i promišljenosti, lucidnosti i oštroumnosti“.\nAdolescenti, Deca, Dečija prava, Kosovo


Vujičić: Vojne vežbe sa KBS-om nisu u skladu sa Rezolucijom 1244\nOdbor za Kosovo i Metohiju Skupštine Srbije održao je sednicu na kojoj je razmatrana bezbednosna situacija povodom najava da će na Kosovu biti održana vojna vežba „Trenutni odgovor 21“ u sklopu multinacionalne vežbe SAD i NATO saveznika “Branilac Evrope 21”, a na kojoj će učestvovati i Kosovske bezbednosne snage.\nDanijela Vujičić (Foto Kossev)\nS tim u vezi, Odbor je upozorio da "korišćenje teritorije KiM za izvođenje multinacionalnih vojnih vežbi nije u skladu sa mandatom Rezolucije 1244 Saveta bezbednosti Ujedinjenih nacija", čime se, prema oceni Odbora, direktno narušava statusno neutralna pozicija Kfora.\n“Najavljeno angažovanje KBS-a upravo u toj vežbi pod nazivom ‘Trenutni odgovor 21’ predstavlja prekoračenje aktuelnog mandata ovih snaga koji je ograničen na civilnu zaštitu i reagovanja u vanrednim situacijama i brutalnu militarizaciju i legalizaciju KBS-a kao Vojsku Kosova”, navela je narodna poslanica u Skupštini Srbije Danijela Vujičić.\nOna ističe da je Odbor ocenio da je apsolutno neprihvatljivo da se na Kosovu i Metohiji daje kapacitet domaćina multinacionalnih vojnih vežbi i vojnim snagama čije angažovanje nije u skladu sa Rezolucijom 1244 i učešće KBS-a će dodatno destabilizovati, zastrašiti i ugroziti opstanak srpskog naroda na delu srpske teritorije.\n“Sve ovo kosovski političari koriste da bi što duže odlagali dijalog koji je u ovom trenutku najpotrebniji za stvaranje jedne podobnije političke klime”, smatra Vujičić.\nOna podseća da Kosovske bezbednosne snage planiraju da izgrade bazu na brdu Crnuša u južnom delu Mitrovice, što je, prema njenoj oceni, direktna pretnja Srbima na severu Kosova.\n“Brdo Crnuša se nalazi na nadmorskoj visini od 1.010 m i sa njega se može kontrolisati teritorija opštine Severna Mitrovica, Zvečan, Zubin Potok i Vučitrn sa većinski srpskim stanovništvom i desetina sela, kako bi u datoj situaciji mogli da preuzmu kontrolu nad tom teritorijom, što zapravo jasno ukazuje na činjenicu da će Albanci pre ili kasnije pokušati da upotrebe te snage za okupaciju severa”, zaključuje Vujičić.\nBaza će imati 191 hektar, a gradonačelnik Južne Mitrovice, Agim Bahtiri, predložio je da dobije ime po, kako je rekao, "albanskom heroju Isi Boljetiniju".


document_accounting - Canon Serbia\nDa li su sva svakodnevna štampanja zaista neophodna? Da li znate ko šta štampa i da li za to koristi najprikladniji uređaj?\nRešenje upravljanja dokumentima koje pruža kompanija Canon omogućava vam da imate čvrstu kontrolu nad vašim štampanjem. Ovaj softver to čini pomoću nadzora ko, gde i kako štampa, i pomoću automatskog preusmeravanja štampanja na najekonomičnije uređaje.\nKompanija Canon može zajedno sa vama da osmisli strategiju kako da kontrolišete način štampanja vaših dokumenata. Prema tome, ako želite pametnije da štampate i da svojoj kompaniji uštedite novac, sada možete.\nUpravljanje štampenjem i uređajem\nRadni tok proizvodnje\nŠtampanje promenljivih podataka\nProfesionalni softveri za štampanje


Svetski nivo šampionata u Beogradu - Sportski portal Srbije\nEvropsko prvenstvo za seniore u veslanju, čiji je domaćin od 29. maja do 1. juna bio naš glavni grad, ispunilo je sva očekivanja. Tri nezaboravna dana na Adi Ciganliji, začinjena zlatnim odličjem srpskog dvojca bez kormilara Dušan Bogičević, Veselin Savić, puna srca svih gledaoca i učesnika, odlična organizacija, rekordan broj zemalja učesnika, glasio bi najkraći rezime osmog šampionata Starog kontinenta od obnavljanja ovog takmičenja 2007. Iako prestoji još posla da bi se stavila tačka na ceo događaj generalni sekretar Veslačkog saveza Srbije i član Organizacionog komiteta Evropskog prvenstva u veslanju – Beograd 2014. Nebojša Jevremović dao je osvrt na najjači kontinentalni šampionat u istoriji ovog takmičenja.\n– Ovo je bilo najbrojnije i najjače Evropsko prvenstvo ikada održano. Na Savskom jezeru se okupila elita evropskog ali svetskog veslanja. Mnogobrojni osvajači olimpijskih, svetskih i evropskih medalja, kao i svi ostali učesnici, priredili su jedan fenomenalan događaj. Iz ugla organizacije sve je proteklo na planiranom, visokom nivou. Svi ljudi koji su učestvovali u organizaciji, počev od članova operativnog dela Organizacionog komiteta, preko direktora raznih sektora i mnogobrojnih volontera odradili su ogroman posao. Veliku pomoć smo imali i od svih gradskih službi bez kojih ovako masovan i zahtevan događaj ne bi bilo moguće organizovati. Iako su zemlju desetak dana pred početak šampionata zadesile katastrofalne poplave, koje su odnele i mnogo žrtava, uspeli smo da i vanrednim okolnostima Beograd i čitavu zemlju još jednom prikažemo u najlepšem svetlu. Naravno, veliku zahvalnost dugujemo Ministrastvu omladine i sporta i Gradu Beogradu na ogromnoj finansijskoj pomoći, kao i Radio-televiziji Srbije na medijskoj podršci. Direktna slika sa finalnog dana otišla je u 16 zemalja, dok su specijalne priloge i vesti iz Beograda emitovao veliki broj država – kaže Jevremović.\n– Iako smo imali iskustva u organizaciji velikih veslačkih događaja Evropsko prvenstvo za seniore je prevazišlo sve do sada viđeno na Adi Ciganliji. Najbolji dokaz da smo se još jednom pokazali kao domaćini u najlepšem svetlu jeste i čestitka od novog predsednika Svetske veslačke federacije Francuza Žana Kristofa Rolana kao i od mnogih ostalih visokih zvaničnika FISA. Ipak, najviše prijaju ocene samih učesnika i medijskih ekipa koje su pratile šampionat. Svi koji su bili u Beogradu na Svetskom kupu 2012. sada su iz Beograda otišli sa još boljim utiscima. Oni koji su se prvi put takmičili na Adi Ciganliji isticali su da je staza, regatni centar i ceo ambijent nešto što je jedinstveno u svetu i ponosni smo zbog toga – istakao je Jevremović.\nUporedo sa Evropskim prvenstvom u Beogradu je 31. maja održana i Generalna skupština evropskih veslačkih saveza, koju je u svečanoj Sali Skupštine grada otvorio zamenik gradonačelnika Andrija Mladenović, srdačno pozdravivši sve prisutne. Na najvažnijem skupu evropskog veslanja Nebojša Jevremović je po drugi put reizbran za člana Borda ove organizacije.\n– Bord Evropskih veslačkih saveza broji sedam članova od koji tri određuje FISA dok se četiri, uključujući i predsednika biraju. Svake godine se bira po jedan član. Ja sam član Borda od osnivanja tj 2006. Nisam imao protivkandidata i dobio sam novi četvrogodnišnji mandat. Kao i do sada trudiću se da radim u najboljem interesu evropskog veslanja i federacija sa našeg kontinenta – rekao je Jevremović.\nNa Generalnoj skupštini u Beogradu usvojeni su izveštaji o radu. Takođe, domaćini evropskih prvenstva za seniore i juniore 2015, poljski Poznanj, odnosno češke Račice, predstavili su ta takmičenja. Izabrani su domaćini kontinentalnih šampionata 2016. Evropsko prvenstvo za seniore za dve godine povereno je nemačkom Brandenburgu, a Evropsko prvenstvo za juniore litvanskom Trakaiju. Jedna od značajnih tema bila je inicijativa da se pokrenu i evropska prvenstva za seniore do 23 godine. Gotovo svi članovi su dali podršku ovoj inicijativi pa bi ovi šampionati bi trebalo da počnu da se održavaju od 2017. Na sledećoj Generalnoj skupštini evropskih veslačkih saveza, koja će se održati tokom Svetskog prvenstva u Amsterdamu krajem avgusta, krenuće se u proces određivanja datuma i domaćina prvog šampionata Starog kontinenta za mlađe seniore.


Merkel najcenjenija, Sarkozi najmanje poštovan političar među Evropljanima\nČetvrtak, 05. maj/svibanj 2016, 12:31 CET\nNemačka kancelarka Angela Merkel najcenjenija je među liderima pet najvećih evropskih država, dok gradjani Evrope najmanje poštovanja gaje prema francuskom predsedniku Nikoli Sarkoziju.\nIstraživanje sprovedeno u Nemačkoj, Španiji, Italiji, Francuskoj i Velikoj Britaniji pokazalo je da 93 odsto građana tih zemalja zna ko je Sarkozi, a 92 odsto zna za Angelu Merkel.\nIpak, francuski predsednik dobio je samo 33 odsto pozitivnih i 58 odsto negativnih mišljenja, dok nemačka kancelarka ima 50 odsto dobrih i 41 odsto loših ocena.\nBritanski premijer Dejvid Kameron poznato je ime za 88 odsto ispitanika i ima podjednak procenat dobrih i loših mišljenja, 44 odsto.\nMeđu novim imenima na političkoj sceni, italijanski premijer Mario Monti poznat je za 74 odsto ispitanika, a o njemu dobro i loše mišljenje ima po 36 odsto.\nŠpanski premijer Marijano Rahoj najmanje je poznat među petoro evropskih lidera, pošto je s njegovim radom upoznato 63 odsto ispitanika. Rahoj ima 27 odsto pozitivnih i 34 odsto negativnih mišljenja.\nIstraživanje je sproveo institut BVA za francuski dnevnik "20minit" (20minutes), od 20. do 29. februara na internetu, na uzorku od 4.217 osoba starijih od 15 godina.


“Pirot” dočekuje beogradsko “Žarkovo”, novu ekipu u ligi – KK Pirot – Košarkaški Klub Pirot\n“Pirot” dočekuje beogradsko “Žarkovo”, novu ekipu u ligi\nU subotu, 25. novembra 2017. od 19,30 časova u hali Kej “Pirot” dočekuje beogradsko “Žarkovo” u 9. kolu prvenstva Druge lige Srbije.\nKK”Pirot” nakon poraza u Leskovcu dočekuje ekipu “Žarkova”, novog člana Druge lige Srbije. Beogradska ekipa u dosadašnjem delu prvenstva ima skor od četiri pobede i četiri poraza i predvođena iskusnim Milanom Janjuševićem i Aleksandrom Vuletićem, kao i talentovanim Lukom Gašićem (igračem koji je sa našim Lukom Vasićem pozivan u juniorsku reprezentaciju Srbije) pretstavlja otkrovenje lige. Od užičke “Slobode”, lidera prvenstva, “Žarkovo” je poraženo tek nakon produžetka, u Leskovcu od “Zdravlja” takođe na jedan posed, dok su pobede ostvarene nad “Planom”, “Konstantinom”, “Kolubarom” i “Akademikom” u gostima.\nZato se u sportskoj hali Kej ponovo očekuje jedna dobra košarkaška predstava, te pozivamo pirotsku publiku da dođe u što većem broju i podrži ekipu trenera Marka Spasića do preko potrebne četvrte pobede u ovoj sezoni.


Promet robe na Produktnoj berzi od 16. decembra do 20. decembra 2019.\nNovi Sad, 20. decembar 2019.g.\nNa svetskom tržištu cena soje je rasla zahvaljujući dogovoru postignutom između SAD i Kine, međutim krajem nedelje su se javile određene sumnje u ovaj dogovor. Prema sporazumuKina se obavezala da će kupiti američkih poljoprivrednih proizvoda u vrednosti između 40 i 50 milijardi dolara. Ova cifra treba da se uporedi sa nivoom od 24 milijardi $ zabeleženim 2017.godine.Neočekivano umanjenje poreza za američki biodizel je bilo dodatni podsticaj za već dobru godinu za čikaške fjučerse na sojino ulje.Lideri kongresa su u utorak predložili zakon koji uključuje 1 $/galon umanjenje poreza za biodizel, koji se često dobija od soje. Podsticaj će se primenjivati do 2022.Sojino ulje je već bilo jedna od roba sa najboljim performansama 2019. i očekivao se godišnji rast za više od 20%, što je najviše za većinu aktivnih ugovora od 2010. Cene su bile podstaknute i rastom azijskih cena za palmino ulje zbog rast tražnje za jestivim uljem u Kini.\nPreko novosadske „Produktne berze“ kukuruzom se trgovalo u količini od 1.100 tona. Cena kukuruza je iznosila 14,60 din/kg bez PDV-a (16,06 din/kg sa PDV-om), što je za 1,8% pad u odnosu na prethodnu nedelju. Na paritetu fco-luka, isporuka do kraja januara, kukuruz je prometovan po 15,40 dinara.Smanjena potražnja od strane izvoznika je dovela do pada prometa i negativnog cenovnog trenda.


Foto: Muzej Vukovih sabora / Ustupljene fotografije\nNovo saborište 1967. godine\nNa dan otvaranja obnovljene Vukove kuće, 17. septembra 1933. godine, održan je prvi Vukov sabor, koji je imao karakter velike narodne svetkovine. Na svečanosti su govorili predstavnici Vlade, crkve, Univerziteta, Akademije nauka, a taj običaj održao se do danas. Zavičajno obeležje sabori su imali u početku, ali je bogaćenjem programa i povećanjem broja učesnika, Sabor nadišao lokalni karakter i poprimio nacionalni značaj.\n- Prvi sabori u vreme Kraljevine Jugoslavije znatno su se razlikovali od današnjih, bili su skromniji i trajali su jedan dan - pomen Vuku obavljali su tronoški monasi ili loznički sveštenici, besedu su držali viđeniji ljudi kraja - Žika Popović je, recimo, u to vreme nosio na plećima Vukov sabor i bio je besednik više puta, što je jedinstven slučaj. Popularno je bilo takmičenje guslara i podela besplatnih knjiga narodu, i to po nekoliko hiljada knjiga, od toga su se mnoge bavile praktičnim temama koje interesuju narod, o poljoprivredi, zemljoradnji, voćarstvu, jer većina posetilaca su bili seljaci. I na kraju narodno veselje. Do devedesetih je imao i vašarski deo, koji se prostirao iza saborišta - objašnjava istoričar kompleksa u Tršiću Miroslav Terzić.\nFoto: Međuopštinski istorijski arhiv Šabac / Ustupljene fotografije\nNajpre je održavan ispred Vukove kuće\nDragocen podatak jeste da je Sabor održavan čak i u godinama Drugog svetskog rata, uprkos zabranama okupljanja od strane okupatora. Doskoro se o ovome nije znalo, sve dok nije pronađena fotografija iz ratne 1942. godine, koja govori da je skromnog skupa, koji se sastojao iz pomena Vuku i čuvenim Lozničanima, ipak bilo.\n- Broj posetilaca Sabora, koji se održavao u dvorištu Vukove kuće, postao je prevelik da bi svi mogli da budu primljeni u ovom prostoru, da sede i prate program, pa su 1964. godine, na stogodišnjicu od Vukove smrti, studentske i srednjoškolske radne brigade, kojima su se pridružili i slavisti, studenti srpskog jezika iz inostranstva, sagradili pozornicu, gledalište i stazu od Tršića do Tronoše - kaže istoričar.\nSaborsko veče posvećeno Tronoši\nZajednička predstava studenata slavistike i germanistike u Loznici\nUskoro Sabor dobija na masovnosti posete i na širini programa, pa se godine 1970. uvode predsaborski dani. Gotovo da nema ličnosti iz srpske kulture koja nije učestvovala u manifestaciji ili boravila kao gost - glumci, književnici, guslari, likovni i muzički stvaraoci, jezički stručnjaci, kulturno-umetnička društva. Mihajlo Marković, Dobrivoje Vidić, Oskar Davičo, Milorad Pavić, Matija Bećković, Miodrag Maticki, Dušan Kovačević, Vida Ognjenović samo su neki od besednika. Svojim sveobuhvatnim programom i povezivanjem različitih stručnih oblasti Sabor je postao snažna podrška za rad mnogih pojedinaca, organizacija i ustanova.\n- Ti sabori su bili izuzetni. Na primer, 1970. godine na otvaranju Sabora gostovali su Desanka Maksimović, Branko Ćopić, Skender Kulenović, Mladen Leskovac. U toku ovih dana bila bi izložba slikara i vajara naive – sve sami velikani iz ove oblasti, Milan i Dragiša Stanisavljević, Dragutin Aleksić, mogu da zamislim koliko je samo koštalo osiguranje za tu izložbu - priča Miroslav Terzić.\nDesanka Maksimović i Mira Alečković na Saboru\nRezolucijom Uneska Vuk Stefanović Karadžić je 1985. godine proglašen građaninom sveta, pa je naširoko 1987. proslavljan jubilej dva veka od njegovog rođenja. Te godine kompleks u Tršiću i saborište, u čijoj blizini će biti postavljeni autentični objekti iz 19. veka, dobijaju današnji izgled. Od tada se u okviru saborskih svečanosti obeležavaju značajni datumi u srpskoj kulturi i tradiciji. Književne večeri, promocije knjiga, likovne izložbe, pozorišne predstave, koncerti, guslarska posela, obraćanje zvaničnika, programi posvećeni slavistima iz inostranstva - delovi su ove manifestacije. Po važnosti, izdvaja se beseda.\nPomen Vuku održan i ratne 1942.\n- Mitra Mitrović Đilas bila je prva žena besednica na Saboru. Prvi put je 1987. godine besednik na saboru bio predsednik Republike Ivan Stambolić, a poslednji 2017. Aleksandar Vučić.\nKontinuitet je održan, pa su pod specifičnim okolnostima i ove godine Grad Loznica i Centar za kulturu "Vuk Karadžić", u saradnji sa Vukovom zadužbinom i Ministarstvom kulture, organizovali 87. po redu Vukov sabor, održan u čast Dositeja Obradovića, drugog velikog srpskog prosvetitelja, pored Vuka.\n- Najveći uspeh u ovoj godini bio je ne prekinuti jednu takvu manifestaciju, koja se održava neprestano od 1933. Ovogodišnji Sabor, realizovan uz sve propisane mere zaštite, bio je u vezi sa Dositejem Obradovićem. Osvrnuli smo se na osnivača Velike škole i začetnika Univerziteta, prvog ministra prosvete. U specifičnoj situaciji u kojoj rade naše škole, to je dodatno upotpunilo ovaj Sabor - kaže Snežana Nešković Simić, direktorka Centra za kulturu "Vuk Karadžić" iz Loznice.\nVukov sabor: Tasovac otkriva spomenik Jerneju Kopitaru\n- Predstavili smo naše najznačajnije institucije sa svojim izdanjima - Matica srpska predstavila je svoj Letopis, pola veka Međunarodnog slavističkog centra obeležili smo zbornikom, koji smo štampali zajedno sa njima. Nažalost, ove godine nismo mogli da realizujemo dolazak studenata s evropskih univerziteta i njihovih profesora, koji su inače gosti svake godine u Tršiću. Okruglim stolom podsetili smo se i nedavno preminulog profesora Miodraga Matickog, dugogodišnjeg predsednika Vukove zadužbine i člana Programskog saveta Vukovih sabora. U saradnji sa Zadužbinom Dositeja Obradovića priredili smo izložbu "Dositejev put znanja". Gledaoci su mogli da uživaju u predstavi na otvorenom "Dositej u Srbiji" po tekstu Milovana Vitezovića, a u režiji Marka Stanića - kaže direktorka Centra, i dodaje da ovogodišnji Sabor kvalitetom programa nije odstupio od prethodnih.\nVIDEO: Vuk Karadžić


Da li Srbi izbegavaju plaćanje poreza?\nKosovske vlasti nisu zadovoljne učešćsem kosovskih Srba u budžetskim prihodima i uopšte ekonomskom životu. Fljamur Keca (Keqa), direktor za pitanja ekonomske politike u Privrednoj komori Kosova, kaže da novčana sredstva, kao što su porezi ili plaćanje struje u srpskim sredinama, čine neznatan deo prihoda u budžetu Kosova.\n“Sredstva su veoma mala ili gotovo nikakva. To je pojava prisutna od završetka rata i pored brojinih poziva kosovskih institucija da Srbi postanu deo ekonomskog života Kosova i svoje biznise prilagode situaciji”, kaže Keca.\nPredstavnik Privredne komore kaže da je samo jedan mali broj biznisa prijavljen u Ministarstvu za trgovinu i industriju i Privrednoj komori, te da su zato vlasti zadužene za ekonomiju nezadovoljne postojećim stanjem.\nMeđutim, predstavnici srpske zajednice ističu da je sasvim sigurno da se razne dažbine plaćaju prema ekonomskim mogućnostima. Zvaničnik “Srpske liste za Kosovo i Metohiju” Ranđel Nojkić kaže da kad god neki kosovski Srbin treba da podigne kredit, ostvari neko pravo preko institucija ili izvrši prenos vlasništva, najpre treba da plati porez.\n“U kosovskim sredinama koliko je meni poznato ima dosta registrovanih privatnih firmi i u tom smislu ljudi koriste bankarske usluge kosovskih banaka, pa samim tim plaćanjem tih obaveza oni ispunjavaju taj deo. Tako da porezi, doprinosi i sve ostale dažbine se plaćaju prema tome kolika je ekonomska sposobnost tih ljudi. Ja nemam informaciju da ljudi te obaveze izbegavaju, odnos nemam informaciju da je neka od službi koja je zadužena za plaćanje poreza intervenisala u tom smislu.”\nZvaničnici u Prištini smatraju da je izbegavanje plaćanja dažbina u srpskim sredinama političke prirode.\nTako, prema rečima predstavnika Privredne komore Kosova, zbog politike i uticaja Beograda postoje dugovi u sredinama u kojima živi srpska zajednica, a koji se odnose na registraciju biznisa, poreza na prihod te plaćanje računa za električnu energiju.\n“Glavni razlog za neispunjenje obaveza prema Vladi, konkretno prema Kosovskoj energetskoj korporaciji, KEK, ili drugim javnim službama je političke prirode, pošto još uvek odluke Srbije utiču na ponašanje i rad srpskih biznisa”, ocenio je predstavnik Privredne komore Kosova.\nPolitički problem oko dugova za utrošenu struju iz svog ugla ističu i srpski zvaničnici. Kosovski Srbi od završetka konflikta 1999. ne plaćaju račune za utrošenu električnu energiju, ali Ranđel Nojkić kaže da su Srbi zainteresovani da izmire te dugove ali uz povoljne uslove.\n“Zna se da je to političko pitanje i da tu treba da se reši prvo pitanje ugovora, drugo retroaktivno plaćanje dugova i ono što takođe ugovor predviđa to je konfiskovanje nepokretne imovine u slučaju neplaćanja zaostalih dugova. Postoji dobra volja da se to pitanje reši ali pre svega mora da postoji dobra volja politička privremenih institucija da taj problem reše na trajan i valjan način.”\nKeca ističe da je u interesu i Kosova i Srba da njihovi biznisi budu deo kosovske ekonomije pošto će dobit biti obostrana.\n“Ako se Srbi uključe u proces i rade prema kosovskim zakonima mogu dobiti razne povoljnosti koje nudi Vlada, te samim tim povoljniju sredinu za poslovanje”, kaže Keca.\nU svakom slučaju, zvaničnici zaduženi za ekonomska pitanja ocenjuju da su gubici zbog raznih dugova i neplaćanja računa u srpskim sredinama na Kosovu veliki.


Ambalaža mora da ojača naš brend u industriji turbina na vetar - DS Smith Packaging\nBack Ambalaža mora da ojača naš brend u industriji turbina na vetar Serbia\n23 sept. 2016 13:13 (London Time)\nRešenje za ambalažu koje je tada koristila kompanija YGS sastojalo se uglavnom od braon kartonskih kutija bez obeležja koje su korišćene za transport do kupaca, pa je kompanija YGS želela da ambalaža doprinese profilisanju njenog imidža.\nPrvi razgovor o funkcionalnosti, jačini i vizuelnom izgledu kutija na kraju je doveo do palete elegantnih i funkcionalnih pakovanja i rešenja za transport koji će se koristiti za razne proizvode kompanije YGS.\nRešenje je delimično bazirano na pet kutija za transport različitih veličina, kao i na poklopcu za sanduk za transport alata koji je ranije slat u braon kartonskim kutijama bez grafičkih obeležja. Posebno dizajnirane veličine su korak napred u odnosu na standard, jer pokrivaju čitav asortiman proizvoda kompanije YSG i doprinose ubrzanju procesa pakovanja, čineći ga efikasnijim. Ambalaža je takođe jača od prethodnog rešenja da bi se sprečilo oštećivanje tokom transporta.\nGrafička obeležja na novoj ambalaži, koja se zasnivaju na vizuelnom identitetu kompanije Your Global Solutions, štampana su ofset tehnikom u jednoj boji i premazana lakom. Zbog toga sada možemo da ponudimo predivnu, sjajnu ambalažu sa crnom pozadinom, logotipom kompanije štampanim u srebrnoj boji i URL-om kompanije YGS.dk ispisanim belim slovima. Završni dodir u ovoj vežbi brendiranja ambalaže bila je traka sa brendiranim logotipom, koja će se koristiti za zatvaranje kutija tokom transporta.\nVizuelni uticaj obezbedila je izrazita prepoznatljivost kod kupaca i krajnjih korisnika\nBrži i efikasniji proces pakovanja zahvaljujući fleksibilnom asortimanu kontejnera za transport prilagođenih veličina\nManje oštećivanja u transportu i manje pritužbi kupaca zahvaljujući veoma jakoj ambalaži\nŠta klijent misli o tome?\n„Nakon konstruktivnih razgovora sa kompanijom DS Smith, došli smo do zaista dobrih rešenja. Kompanija YGS nalazi se u fazi u kojoj želi da poveća prepoznatljivost kompanije, a ambalažu vidimo kao važan deo te slagalice.”


BARinfo - U Vodovodu usaglašen novi Kolektivni ugovor\nU Vodovodu usaglašen novi Kolektivni ugovor\nby Vjera Knežević Vučićević | 04:05:2017 | 11:13:44\nPotpisivanjem Kolektivnog ugovora u prostorijama doo Vodovod i kanalizacija precizirana su prava i obaveze zaposlenih u tom društvu. Ugovor je potpisan nakon usaglašavanja stavova između predstavnika sindikata i poslodavca. U ime Sindikalne organizacije ovaj akt je potpisala predsjednica Marjana Stanišić, a u ime Odbora direktora Budimir Vukić.\n“Kolektivni ugovor je potpisan nakon prelaska JP ViK u DOO ‘ViK’ i dvomjesečnog poslovanja u novim okolnostima. Svi zaposleni su bili upoznati sa načinom njegove izrade i tokom tog perioda imali su priliku da predlozima i sugestijama daju lični doprinos na izradi ovog akta. Zakonska procedura je ispoštovana i u pogledu javne rasprave koja je trajala 17 dana”, saopštila je predsjednica Sindikalne organizacije Marjana Stanišić. Ona je podvukla da su u procesu izrade Kolektivnog ugovora nastojali da obim prava radnika bude zadržan na nivou prethodnog.\n“Prava radnika su na istom ako ne i na većem nivou, naročito u dijelu eventualnog proglašenja tehno- ekonomskog viška, kao i u pogledu plaćenog odsustva gdje je u pojedinim slučajevima pedviđen veći broj dana. Kao i do sada Vodovod će funkcionisati kao društveno odgovorni subjekat sa visokim stepenom brige prema privatnim problemima zaposlenih”, ističe Stanišić.\nIz Sindikalne organizacije DOO “ViK” procjenjuju da je usvajanjem Kolektivnog ugovora postignut zajednički cilj zaposlenih, te da će se i u narednom periodu pridržavati zakonskih procedura iz svih pravnih akata kojima se štite njihovi interesi.


Hemija za dezinfekciju radnih površina – TTM System\nDezinfekciona sredstva za vaš radni prostor\nDezinfekcija je postupak kojim se uništavaju mikroorganizmi do nivoa koji nije štetan za zdravlje. Dezinfekcija se može ostvariti primenom termičkih ili hemijskih sredstava (dezinficijensi). TTM System nudi više sredstava za dezinfekciju unutrašnjosti radnog prostora iz grupe proizvoda Hemijska sredstva za dezinfekciju. Korišćenjem naše hemije za dezinfekciju moguće je u potpunosti dezinfikovati unutrašnjost radnog prostora odnosno radne površina, opremu i podove.\nHemija za dezinfekciju naše proizvodnje namenjena je potpunoj dezinfekciji: ruku, svih vrsta podova, radnih površina, unutrašnjosti vozila. Koristi se u propisanoj koncentraciji, kako bi se postigli maksimalni efekti. U okviru ove kategorije proizvoda nudimo: EKO – STERIL, univerzalno dezinfekciono deterdžentno sredstvo, HEMO-SEPT RR – rastvor za dezinfekciju i pranje podova, radnih površina, predmeta i opreme, HEMO-SEPT KR1X5 – sredstvo za dezinfekciju ruku i dezinfekciju površina.


Venerina padina - Srbija\nSpecijalni rezervat prirode Venerina padina nalazi se u jugoistočnoj Srbiji, na levoj obali Zvonačke reke. Izgleda kao udubljene u obliku amfiteatra, a poznata je kao jedino mesto gde u Srbiji u prirodi možete videti retku biljnu vrstu venerina vlas.\nOva biljka, koju u narodu nazivaju i gospina vlas i bogorodičina kosa, formira guste busenove, a poseduje jajaste, prošarane listove dužine od 10 do 60 centimetara. Njeno nalazište na Venerinoj padini ne bi bilo toliko čudno da nije smešteno daleko od mediteranskog područja, koje je njeno prirodno stanište.\nZahvaljujući toplom izvoru u Zvonačkoj banji i oticanju termalnih voda na bigrenoj terasi, venerina vlas je ovde pronašla svoj netipičan dom.\nDanas je venerina vlas popularna kao sobna biljka, dok se njen opstanak u prirodi osigurava stalnim kontrolisanjem i obnavljanjem sistema za veštačko navodnjavanje staništa na Venerinoj padini.


SVI U SMEDEREVO: Koncerti Zdravka Čolića i Miroslava Ilića na “Smederevskoj jeseni“!\n„Smederevska jesen“, sa svojom dugotrajnom tradicijom, ulazi u red najstarijih turističko- privrednih manifestacija u Srbiji. Počeci i temelji manifestacije ustaljene kao deo identiteta grada i njegovog razvoja vezani su za specijalizovane izložbe voća, grožđa i vina priređivanih krajem 19. veka, koje su značajno uticale na izgrađivanje ugleda smederevskog kraja kao voćarskog i vinogradarskog područja, cenjenog i u internacionalnim okvirima.\nDanas se u okviru „Smederevske jeseni“ iskazuju i afirmišu osobenosti i aspekti funkcionisanja i života grada. Pored voćarskih i vinogradarskih proizvoda, u obilju sadržaja, posetioce manifestacije očekuju autentično seoski, etno motivi, promocija privrednih potencijala, kulturni programi, sportska takmičenja.\nPunktovi na Gradskom trgu, u Vinskom gradu, na Dunavskom keju i u Smederevskoj tvrđavi, tokom trajanja „Smederevske jeseni“, mesta su susreta brojne publike i posetilaca sa učesnicima programa, što nam potvrđuje da je Smederevo, negdašnja prestonica despotovine, vazda otvoreno.\nNa dan svečanog otvaranja ovogodišnje, 128. „Smederevske jeseni“ (petak, 4.septembar), pred početak svečanog defilea u kome će učestvovati karnevalske grupe, uz smederevsku obalu na Dunavskom keju pristaće lađa „Slavjana“, replika staroruskog broda iz doba vladavine kneza Vladimira, zapamćenog kao vladara sa kojim započinje pokrštavanje ruskog naroda. Iz broda koji pleni svojom pojavom iskrcaće se „despot i despotica“ sa srednjovekovnom svitom i vitezovima.\nTradicionalno, tokom „Smederevske jeseni“ publika može uživati u koncertima renomiranih izvođača. Ove godine, večeri u periodu trajanja manifestacije ulepšaće svojim nastupima na Gradskom trgu jedna od najboljih pevačica na domaćoj pop sceni Ivana Jordan, kao i poznati pevači narodne muzike Miroslav Ilić i Zorica Brunclik. U Malom gradu Smederevske tvrđave orkestar „Beogradski simfoničari“ pod dirigentskom upravom istaknutog kompozitora Vojkana Borisavljevića uz elitne vokalne i instrumentalne soliste izvešće muzički program „Na lepom plavom Dunavu“.\nSpektakularna završnica „Smederevske jeseni“ biće u znaku koncerta na Gradskom trgu jedne od najvećih pevačkih zvezda nekadašnje Jugoslavije, Zdravka Čolića.\nUpečatljivi spoj ambijentalnog ugođaja i predstavljanja poljoprivrednih kultura nudi poljoprivredna izložba „Seoska dvorišta“ u okviru koje posetioci mogu iskusiti kvalitete ruralne sredine i upoznati se sa specifičnostima seoskih mesnih zajednica na teritoriji Smedereva, ostvariti dodir sa etno materijalom, videti stara oruđa i stare zanate.


Kurs SMB/CIFS Network Protocol (Samba) je namenjen budućim administratorima mreža i SMB/CIFS servisa kao pomoć pri savladavanju osnova servisa za deljenje resursa. U kursu je obrađen program Samba, kao jedan od najpoznatijih i najkorišćenijih programa današnjice, koji rade na SMB protokolu. Savladaćete sva najvažnija podešavanja Samba servera, uz stalni akcenat na sintaksu konfiguracionih fajlova. Kurs počinje od osnova SMB protokola i Samba servera, preko procesa instalacije Sambe i osnovnih podešavanja, do segmenata naprednog korišćenja u okruženju Aktivnog direktorijuma.\nPotrebno je osnovno do srednje poznavanje rada operativnih sistema na korisničkom i serverskom nivou. Poželjno je da polaznik ima napredna znanja u radu u Linux okruženju (prvenstveno Shell), kao i dobro poznavanje funkcionisanja računarskih mreža.\nOvaj kurs ima za cilj da polazniku pruži osnovna, ali i naprednija znanja potrebna za konfigurisanje deljenja mrežnih resrusa, kao što su mrežni diskovi, mrežni direktorijumi i mrežni štampači. Po uspešnom savladavanju kursa SMB/CIFS Network Protocol (Samba), polaznik će biti u mogućnosti da samostalno instalira i konfiguriše Samba server, bez obzira na to u koje će svrhe server biti korišćen (da li kao platforma za učenje i testiranje ili kao server u produkcionom okruženju). Takođe, savladaće i proces kompajliranja Samba servera iz source koda, kao i proces podešavanja za optimalan rad. Predstavljene su i teorijske osnove i koncepti korišćenja Samba servera, i u skladu sa tim, na adekvatan način, prikazani su načini instalacije i konfigurisanja dodatnih alata koji koriste SMB servis. Na kraju kursa, polaznik se upoznaje sa naprednim tehnikama instalacije domen kontrolera u Aktivnom direktorijumu i povezivanjem rada Linux i Windows operativnih sistema u istom mrežnom okruženju. Koncept kursa je takav da se polaznik upoznaje sa Samba serverom na postupan način. Cilj je da nakon uspešnog savladavanja ovog kursa, polaznici razmeju osnovne principe rada Samba servera i pratećih alata.


Insajder | Bez posla 17 doktora nauka i 76 magistara\n"Od ukupno evidentiranih 17 lica sa zvanjem doktora nauka, sedam je iz oblasti ekonomije, po dva iz oblasti arhitekture i prava, dok su zvanje doktora nauka stekli po jedno lice iz oblasti srpskog jezika i književnosti, informatike, veterine, građevinarstva, šumarstva i fizike", kazali su iz Zavoda za zapošljavanje RS.\n"Na osnovu trenutnih pokazatelja najbrže do zaposlenja dolaze profesori matematike i fizike, profesori informatike, diplomirani farmaceuti, ljekari, te inženjeri elektrotehnike, gdje je prosječna dužina čekanja na zaposlenje do godinu dana", pojasnili su iz Zavoda za zapošljavanje RS.\nS druge strane, na posao najduže čekaju radnici koji su visoko obrazovanje stekli iz oblasti prirodnih nauka - geografije, profesori fizičkog i zdravstvenog vaspitanja, diplomirani žurnalisti - novinari, sa prosječnom dužinom čekanja oko tri godine.\n"Diplomirani pedagozi na posao u prosjeku čekaju oko dvije godine", kažu iz ZZZ RS.\n"Kontinuirano smo ukazivali na problem neadekvatnosti upisne politike i sada imamo konstantan i rapidan pad upisa na javne i privatne fakultete, što je između ostalog posljedica nemogućnosti pronalaska posla nakon završetka studija", kazao je Aćić.\n"S reformom kasnimo desetak godina. Radi se o velikom gubitku prije svega ljudskog, a potom i materijalnog potencijala, koji su nenadoknadivi za jedno društvo", naglašava Aćić.\nI Predrag Duduković, ekonomski analitičar, ističe za "Nezavisne" da se veliki broj osoba sa završenim fakultetom nalazi na birou jer nisu usaglašene potrebe obrazovanja i privrede.\n"Imamo mnogo fakulteta koji obrazuju ekonomsku struku i to su uglavnom privatne ustanove gdje je došlo do ekspanzije doktoriranja u tim oblastima, koje na neki način ne trebaju privredi", kazao je Duduković.\n"Obrazovali su se, a nisu razmišljali o tome da li će sutra nekome ta struka trebati", ističe Duduković.


Savet Evrope: Sprečiti seksualnu eksploataciju dece u sportu – NovostiDana.rs\nGeneralni sekretar Saveta Evrope Torbjorn Jagland je uoči Evropskog dana zaštite dece od seksualne eksploatacije i zlostavljanja, 18. novembra, kazao da se napori za „prekidanje tišine koja okružuje seksualno zlostavljanje dece u sportu“ moraju udvostručti, a još veći napori uložiti radi sprečavanja tog zločina, navodi se u saopštenju.\n„Sportsko okruženje često podrazumeva nejednake odnose moći, u atmosferi u kojoj dominira muškarac, gde se ranjivost vidi kao slabost. To dovodi decu u poseban rizik od seksualnog zlostavljanja“, kazao je Jagland i dodao da je zaštita dece od seksualnog zlostavljanja u sportu veliki izazov, u koji trebaju da se uključe roditelji, treneri, sportisti i upravni organi klubova.\nOn je podsetio da je Savet Evrope započeo projekat „Start to Talk“ (Progovori) aprila ove godine, putem kojeg poznati sportisti, treneri, klubovi i sportske federacije skreću pažnju na problem seksualnog zlostavljanja dece u sportu, ida iznose svoje probleme.\n„Deci je teško da govore (o problemu seksualnog zlostavljanja) oko jedne trećine dece žrtava nikada ne kaže ništa o tome“, navodi se u saopštenju.\nSrbija je ratifikovala Evropsku konvenciju o zaštiti dece od seksualne eksploatacije i seksualnog zlostavljanja „Konvenciju Lancarote“ iz 2010. godine, a izveštaj o njenom sprovodjenju do sada je mere koje je Srbija preduzela u okviru te konvencije opisao kao „obećavajuće“.\nObeležavanje Evropskog dana zaštite dece od seksualne eksploatacije i seksualnog zlostavljanja započeo je Savet ministara Saveta Evrope 2015. godine, da bi se sprečili zločini, da bi počelo gonjenje počinitelja i zaštitile žrtve, i da bi javnost znala o seksualnom zlostavljanju dece.\nEvropska komisija o stanju u pravosudju Srbije: I dalje može biti političkog uticaja\nČesi protestuju protiv premijera na dan godišnjice plišane revolucije


Početna Novo svetlo na kulturnoj mapi Srbije\nU Etnografskom muzeju u Beogradu poromovisan je projekat „Srbija u Srbiji - kultura u p(re)okretu” čija je osnova u decentralizaciji ove oblasti i uravnoteženju kulturnog razvoja u celoj Republici. Zalažući se da nacionalne kulturne institucije budu prisutne u svakom kraju Srbije ministar kulture Nebojša Bradić je rekao da je „izazov koji će kulturne poslenike okupljati u narednom periodu da se prikažu mnoge dobre stvari koje će ojačati porodicu stvaralaca kroz demetropolizaciju kulture”.\n- Ministarstvo kulture je ovim projektom povezalo najaktivnije i najangažovanije segmente kulture iz unutrašnjosti sa nacionalnim institucijama kulture čime je učinilo vidljivim naše napore da u novom svetlu prikažemo kulturne potencijale i budemo trajno prisutni na kulturnoj mapi Srbije, izjavila je mr Dajana Đedović, direktorka Centra za kulturu „Vuk Karadžić”. Ističe da loznička publika zaslužuje sadržaje najvišeg kvaliteta i posvećenost ove institucije u Loznici da i u nemogućim uslovima takve sadržaje ponudi posetiocima.\n- Mi našu publiku tako negujemo i zato nemamo oseku pa vrhunski programi Jugoslovenske kinoteke ili Narodnog pozorišta u našoj sredini imaju plodno tle, rekla je Đedović, uz činjenicu da su svoje učešće na ovoj promociji Ministarstva kulture doživeli kao potvrdu vlastitog rada i odlične saradnje sa lokalnom samoupravom.\n- Sledeći korak koji očekujemo od Ministarstva kulture na planu suštinske decentralizacije u kulturi je da znamenito mesto Tršić postane centar za izučavanje nematerijalne kulturne baštine, institucija od nacionalnog značaja, što Vukova spomen kuća i ostali sadržaji u Tršiću i zaslužuju, zaključuje direktorka centra za kulturu u Loznici mr Dajana Đedović.


Poslovno planiranje | Omega Consulting Team\nPredavači: Milan Mijailović, Ljubomir Jovanović\n„Neuspevanjem da se pripremimo, pripremamo se da ne uspemo.“\n(„By failing to prepare you are preparing to fail.“)- Benjamin Franklin\nPlan predstavlja osnovnu upravljačku alatku. Samo oni koji planiraju mogu postati i ostati najuspešniji na tržištu koje se stalno menja. Ako kompanija namerava da se širi, odakle će obezbediti izvore finansiranja za tu avanturu? Ako je kompaniji potrebno dopunskih izvora za finansiranje rasta, vreme, iznos, i vrsta izvora finansiranja (kapital ili kredit) predstavljaju elemente koji su sastavni deo strategijskog finansijskog plana jedne kompanije. Ove stvari moraju biti planirane kako bi se obezbedila implementacija donete strategije na papiru.\nOsnovna korist od planiranja je u procesu koji uključuje sve ključne resurse kako u donošenju odluka, tako i u sprovođenju istih. Planiranje treba da obezbedi optimalan odnos između poslovne, investicione i finansijske aktivnosti.\nFinasijskim planiranjem vrši se alokacija resursa kompanije kako bi se ostvarili investicioni ciljevi. Finansijsko planiranje je važno iz niza razloga:\n1. Finansijsko planiranje pomaže menadžerima da procene i predvide uticaj određene strategije na finansijsku poziciju njihove kompanije, na tokove gotovine, na profit i na potrebe za dodatnim izvorima finansiranja.\n2. Formulisanjem finansijskog plana, menadžment je u boljoj pozicij da reaguje na očekivane promene u tržišnim uslovima, kao što je sporiji rast od očekivanog prodaje, ili neke neočekivane problem kao što je smanjenje u snabdevanju sirovinama.\n3.Kreiranje finansijskog plana pomaže menadžerima da bolje razumeju eventualne neophodne kompromise koji se moraju napraviti u investicionom i planu finansiranja.\nDa li Vi upravljate svojim poslom ili kompanijom? Ili posao/kompanija upravljaju Vama?\nDa li planirate šta ćete uraditi ili samo reagujete na novonastalu situaciju?\nDa li je opravdan mit o uspešnom preduzetniku koji se takav rađa ili se i to uči? „Dobra ideja, a loš preduzetnik je ništa, ali loša ideja, a dobar preduzetnik je nešto!“\nZašto nam je neophodno poslovno planiranje?\nKlasične greške u uvođenju planiranja\nRazličite uloge planiranja kroz faze rasta i razvoja organizacija\nOsnovne etape u procesu planiranja\nKo sve treba da učestvuje u izradi poslovnog plana\nDugoročni i kratkoročni planovi\nUloga starteškog plana\nUloga operativnog plana\nPrvi korak : Postavljanje cilja\nPlaniranje u okviru sistema nagrađivanja\nRazličite vrste planova i njihova povezanost\nZnačaj finansijskog planiranja\nPlan prodaje, profita i gotovine\nBudžet troškova poslovanja\nZlatna pravila budžetiranja\nKontrola ostvarivanja budžeta\nUloga plana u stimulativnom sistemu nagrađivanja\nZnačaj određivanja cene koštanja proizvoda\nRazlika između finansijskog i upravljačkog računovodstva\nModeli određivanja cene koštanja\ntop menadžerima, naročito nefinansijskim menadžerima koji treba da razumeju ulogu i proces poslovnog planiranja u kompaniji;\nfinansijskim direktorima, finansijskim kontrolorima, planerima, analitičarima;\nsvima onima koji donose upravljačke odluke na različitim nivoima upravljanja u kompaniji;\nmenadžerima koji žele da se upoznaju kako se realizuje poslovno planiranje;\nmenadžerima koji učestvuju u donošenju investicionih odluka.\nupoznavanje sa značajem planiranja kao osnovne upravljačke alatke\nbolje razumevanje odluka top menadžmenta\nrazumevanje sopstvenog dela i područja vođenja poslova i kako utiču na poslovanje celokupne organizacije\nbolje razumevanje zbog čega se nešto traži od zaposlenih u procesu planiranja\npriprema za ocenjivanja na osnovu učinka\nrazumevanje direktne povezanosti između ostvarivanja planskih ciljeva i sistema nagrađivanja\nuvođenje upravljanja kompanijom na sistematičan način\npoboljšanje komunikacije i koordinacije između odeljenja razumevanjem terminologije u vezi sa procesom planiranja\n„filter“ za menadžere o načinu razumevanja i šta misle o potrebama za ovakvim znanjem\npromovisanje potrebe za finansijskim planiranjem u svakom segmentu poslovanja\nrazumevanje koncepta obračuna cene koštanja\nomogućavanje ocenjivanja na osnovu učinka\npriprema za uspostavljanje stimulativnog sistema nagrađivanja na osnovu postignutih rezultata


OHR povodom zatezanja odnosa Hrvatska-BIH: Neophodna je saradnja\nKancelarija visokog predstavnika u BiH (OHR) saopštila je danas da je neophodna saradnja zemalja regiona u procesuiranju ratnih zločina.\nTo je saopšteno povodom zatezanja odnosa Hrvatske s Bosnom i Hercegovinom zbog hapšenja desetorice pripadnika Hrvatskog veća odbrane (HVO) osumnjičenih za zločine nad srpskim stanovništvom 1992. i 1993. godine.\n"Hrvatska je uvek bila čvrst pobornik evroatlantskog puta BiH, a premijer (Andrej) Plenković još jednom je potvrdio taj stav tokom svoje nedavne posete BiH", podsetio je OHR, kako je prenela sarajevska TV1.\nOHR smatra, piše u saopštenju, da se dalja saradnja i pomoć izmedju zemalja regiona u istrazi i krivičnom gonjenju ratnih zločina i drugog kršenja medjunarodnog humanitarnog prava, mora nastaviti, budući da je to od suštinske važnosti za pomirenje i reintegraciju.\nPripadnici Agencije za istrage i zaštitu BiH (Sipa) su 31. oktobra, po nalogu Tužilaštva BiH, uhapsili deset bivših pripadnika HVO, tereteći ih za ratne zločine nad Srbima na području Orašja.\nDržavni vrh Hrvatske oštro je reagovao na hapšenje, ocenivši to kao "udar na Hrvatsku".


Ime i prezime Franjo Giler\nRođen 01/09/1907 † 20/12/1943\nIgrao u klubovima SK Građanski (Sr. Mitrovica),\nJedno od najboljih jugoslovenskih levih krila do drugog svetskog rata. Osrednjeg rasta, brz i prodoran, u trku malo poguren, bio je fudbaler najviše klase.\nPočeo je da igra sa 17 godina za Građanski iz Sremske Mitrovice, zatim sa zagrebačkim Građanskim 1926. i 1928. godine osvaja državno prvenstvo, a karijeru završava u beogradskom SK Jugoslavija, odnosno u Čukaričkom.\nFudbalski vek mu je bio vrlo kratak, jer je posle teške povrede na utakmici protiv Francuske (3:1) u Parizu 1929, morao 1931. godine kod prof. dr Kolna u Beču da se kao prvi jugoslovenski fudbaler podvrgne operaciji meniskusa (sam je platio ondašnjih 30.000 dinara).\nOd 1931. do 1935. godine za SK Jugoslavija odigrao je 37 utakmica i postigao 12 golova, a posle toga je kraće vreme bio igrač i trener beogradskog Čukaričkog. Za reprezentaciju Zagreba odigrao je sedam, za reprezentaciju Beograda tri utakmice.\nU dresu reprezentacije Jugoslavije odigrao je 14 utakmica i postigao tri gola. Debitovao je 30. maja 1926. godine protiv Bugarske (3:1) u Zagrebu, a poslednju utakmicu odigrao je 30. juna 1932. protiv Bugarske (2:3) u Beogradu. Odigrao je i dve utakmice za "B" reprezentaciju (1927-1928).


Polovni APV ostali kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > APV\nPolovna APV ostali kamioni na prodaju\nOvo su rezultati pretrage polovnih APV ostali kamioni mašina koje su za prodaju. APV ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o APV ostali kamioni u Brend sekciji.\nOvde je kompletna lista polovnih APV ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og APV ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih APV ostali kamioni koje Vas interesuju.


Kevin Majer iz “Diznija” novi izvršni direktor “Tiktoka” - Kineski Radio Internacional\nKevin Majer iz “Diznija” novi izvršni direktor “Tiktoka”\n2020-05-19 09:55:00 | CRI\nIzvršni direktor “Diznijeve” internet platforme za emitovanje video sadržaja Kevin Majer napustio je tu kompaniju i postaće glavni izvršni direktor “Tiktoka”, popularne aplikacije za deljenje kratakih video snimaka u vlasništvu kineske kompanije “Bajtdans”, saopštila je juče ta kompanija.\nMajer je predvodio uspešno pokretanje striming servisa “Dizni plus” u novembru, ali je u februaru dao ostavku na mesto izvršnog direktora.\nMajerovo imenovanje stupiće na snagu 1. juna, dok će on takođe postati i glavni izvršni direktor “Bajtdansa”, saopštila je kineska kompanija.\n“Tiktok”, koji omogućava korisnicima da prave kratke video-snimke sa specijalnim efektima, postao je žestoko popularan među tinejdžerima širom sveta, naročito u SAD.\n“Tiktok” je nagovestio ambicije za uspostavljanje platfrome sa muzikom, a kompanija je u januaru objavila saradnju sa britanskom agencijom za muzička prava “Merilin”, za širenje izbora muzike na “Tiktoku”.


REAGOVANJA: Teniski tereni u korovu (2) - Pirot Plus Online\nREAGOVANJA: Teniski tereni u korovu (2)\n05. oktobar 2019. 09:30 Gradska hronika Pirot Plus Online\nOvih dana smo na vašem cenjenom Portalu, koji pratimo svakodnevno, u rubrici "Kamera ne miruje" videli video snimljen sa Keja. Da, da li je moguće da u zemlji svetskog tenisera broj 1 ovde u našem gradu teniski sport skoro da ne postoji, a tereni skoro zapušteni !\nZbog toga, ova informacija ima za cilj da ukaže na trenutno stanje u Teniskom klubu ,,Pirot’’, koji se nalazi u najnezavidnijoj situaciji još od osnivanja osamdesetih godina prošlog veka.\nKlub je organizacija koja ima za cilj promociju sporta, kako profesionalnog, tako i rekreativnog, dok se njegovo finansijsko poslovanje uglavnom svodi na zaradu onih sredstava koja su potrebna za održavanje terena, opreme i druge tekuće potrebe.\nMeđutim, stanje u Klubu, kako smo saznali, a i videli, danas je takvo da su od postojećih pet terena u funkciji samo tri, dok su ostali, usled neodržavanja u proteklom periodu prepušteni postepenom propadanju, te takvi uopšte nisu upotrebljivi.\nOvo za posledicu ima nikada manji broj rekreativaca, koji su ranije, u redovnim terminima bili česti gosti Kluba i njemu donosili prilične prihode od korišćenja infrastrukture i objekata.\nPored rekreativaca, primetno je i odsustvo registrovanih igrača Kluba, dok je broj najmlađih članova – dece i polaznika škole tenisa minimalan u odnosu na raniji period, što je u potpunosti suprotno rastu popularnosti koju tenis u našoj zemlji kao sport danas uživa, a za kojim interesovanje i organizacija na mnogo većem nivou postoji u svim gradovima po veličini čak i manjim od Pirota.\nSamo da pitamo gde su danas Uroš Jović i Lazar Radenković, na primer !\nPostoje saznanja da Klub ima neizmirena dugovanja prema svom osnivaču – gradu na ime poreza, što dodatno otežava njegovo normalno funkcionisanje.\nPored svega, organizacija teniskih turnira iz kalendara Teniskog saveza Srbije, koji su ranije bili jedna od najlepših promocija belog sporta i samog grada, danas spadaju u domen ,,nemoguće misije, s obzirom na navedeno stanje u samom Klubu.\nIz ovoga se postavlja pitanje da li rukovodstvo Kluba zaslužuje podršku koju ima od lokalne samouprave i da li je u stanju da odoli izazovima pred kojim se Klub nalazi, kao i da li je moguće naći rešenje za oživljavanje ovog sporta u gradu u ekspanziji na svim poljima, kakav je danas Pirot.\nDa li rešenje eventualno leži u reorganizaciji na svim nivoima, a naročito u rukovodstvu, kojem su evidentno potrebni novi, ambiciozni ljudi sa elanom i idejama bez kojih je savremeni sport nezamisliv?\nPirot, 3.oktobar 2019\nTekst i foto Bojan Todorović u ime grupe zaintresovanih gradjana


Bil Kozbi dobitnik nagrade Mark Tven – Nadlanu.com\nBil Kozbi dobitnik nagrade Mark Tven\nVAŠINGTON, 1. aprila 2009. (Beta-AP) – Američki glumac Bil Kozbi ovogodišnji je dobitnik nagrade Mark Tven koju Centar Džon F. Kenedi dodeljuje za uspehe na polju komedije i humora. Neka od najvećih imena komedije u SAD pozdraviće 71-godišnjeg glumca kada mu 26. oktobra svečano bude uručena nagrada.\nU saopštenju, Kozbi je naveo da mu je majka kada je bio dete čitala poznate Tvenove priče i da želi da se izvini Tvenu zbog toga što je stotine puta zaspao tokom čitanja. Ipak, dodao je, Tvenove priče bile su mu inspiracija u radu.\nPredsednik Centra Kenedi Stiven Švarcman naveo je da je junak serije “Kozbi šou” iz 1980-ih godina jedan od najvećih američkih komičara. Među ranijim dobitnicima nagrade Mark Tven su Džordž Karlin, Stiv Martin i Vupi Goldberg.


Evropska nedelja sporta od 23. do 30. septembra - Sport - Dnevni list Danas\nPočetna » Sport » Evropska nedelja sporta od 23. do 30. septembra\nEvropsku nedelju sporta peti put u Evropi, a drugi put u Srbiji biće održana od 23. do 30. septembra, najavili su danas na konferenciji za novinare iz Olimpijskog komiteta Srbije i Ministarstvo omladine i sporta.\n0Piše: Danas Online 20. septembra 2019. 16.44\nSa konferencije u Hiltonu\nDogađaj je pokrenut od strane Evropske komisije, a osnovni ciljevi Evropske nedelje sporta usmereni su na podsticanje građana na bavljenje fizičkom aktivnošću, bez obzira na godine ili fizičku spremnost, kao i edukaciju građana o zdravom načinu života.\nPotpredsednik Olimpijskog komiteta Srbije Žarko Zečević istakao je zabrinjavajuće statističke podatke i naglasio važnost organizacije ovakvih događaja.\n„Smatram da je organizacija i učešće građana u ovakvom projektu od nemerljivnog značaja za sve nas. Zvanična statistika kaže da se u Srbiji samo 10 odsto populacije starije od 30 godina rekreativno bavi sportom dok je među studentima taj broj još manji – samo 4 odsto. Moderan način života, razvoj modernih tehnologija koje deca i mladi sve više koriste, kao i mnogi drugi faktori negativno utiču na količinu vremena koje generacije mladih posvećuju sportu i fizičkoj aktivnosti.“\nZečević je dodao i da je rad na promociji sporta i edukaciji, kako mladih tako i onih starijih o značaju fizičke aktivnosti i zdravog načina života od ključne važnosti i da kao društvo imamo obavezu da damo svoj doprinos u prevazilaženju ovog problema. Potpredsednik Olimpijskog komiteta Srbije istakao je i da je čitava organizacija Evropske nedelje sporta vezana i za Olimpijsku povelju koja propagira aktivaciju mladih kroz sport a sve u službi skladnog razvoja čoveka i formiranja boljeg i mirnijeg društva. Posebno je naglasio da će u toku naredne nedelje biti organizovano 20 događaja širom Srbije na kojima se očekuje preko 50.000 učesnika.\nNataša Kovačević, jedan od ambasadora Evropske nedelje sporta ukazala je na to koliko je važno baviti se sportom.\n„Jasno je da neće svako izabrati sport za svoj poziv, ali je jako važno, posebno za decu, jer su oni nosioci svega onoga što nas čeka u budućnosti, da već u mlađim danima započnu sa bavljenjem sportom jer nas sport oblikuje kao ljude. Tokom čitave nedelje biće organizovani mnogobrojni događaji u više od deset gradova širom Srbije i volela bih da što više dece dođe da se oproba u nekom od sportova“, rekla je ona.\n„Veliko mi je zadovoljstvo što Evropska nedelja sporta podržava i humanitarne akcije i što će se u toku sledeće nedelje održati i jedan takav događaj pod nazivom Penal za život“ istakao je Jovan Simić, ambasador Evropske nedelje sporta i pozvao sve sugrađane da se uključe akciji i da šutiranjem penala našim poznatim golmanima učestvuju u ovoj humanitarnoj akciji kao i da se pridruže velikoj noćnoj štafetnoj trci za ravnopravnost koja će se organizovati u Parku Tašmajdan.\nMinistar omladine i sporta Vanja Udovičić izrazio je zadovoljstvo zbog činjenice da je Srbija drugi put za redom domaćin i partner jedne tako velike međunarodne akcije kao što jeste Evropska nedelja sporta i dodao da bismo morali svi zajedno da se potrudimo da popravimo loše statističke podatke i promovišemo zdrave stilove života i pozvao sve građane Srbije da ove nedelje budu sportisti.\n„Ministarstvo omladine i sporta i svi mi zajedno timski radimo i trudimo se da omogućimo i besplatno bavljenje sportom kao i da građani širom Srbije imaju ravnopravne uslove za bavljenje fizičkom aktivnošću ali na kraju dana svako od nas treba da se pokrene i da svoj doprinos. Voleo bih da ovih dana pošaljemo jasnu poruku Evropi da Srbija jeste zemlja sporta i da se u Srbiji sport živi i slavi“\nSvojim prisustvom konferenciji za medije, Evropsku nedelju sporta, podržala je i fitnes entuzijasta Nela Bunčić dok su preostala dva ambasadora – reprezentativka Srbije u streljaštvu Zorana Arunović i džudista Nemanja Majdov izostali zbog sportskih obaveza.\nIdeja je da se u susret Evropskoj nedelji sporta, ovom timu pridruži još bivših i aktivnih sportista, koji svojim delima inspirišu ljude oko sebe da se menjaju na bolje, da šire pozitivnu energiju i da promovišu sport, humanost, edukaciju i zdravlje.\nEvropska nedelja sportaBeograd


Novogodišnji vašar i ove godine nije na Starom korzou\nPOČETNA LOKALNE VESTI // POŽAREVAC Novogodišnji vašar i ove godine nije na Starom korzou\nGrad Požarevac doneo je odluku o utvrđivanju lokacije i načina korišćenja površine javne namene za prodaju proizvoda za Novogodišnji i Božićni vašar u Gradu Požarevcu.\nOvom odlukom utvrđuje se prostor „Gradski park“, kao lokacija javne namene za prodaju proizvoda prigodnih za Novogodišnji i Božićni vašar u Gradu Požarevcu, u periodu od 18. decembra 2021. godine do 06. januara 2022. godine.\nProdaja proizvoda vršiće se iz privremenih objekata i to: 20 drvenih tezgi površine 1m2 sa 1m2 manipulativnog prostora, postavljenih prema tehničkoj skici sa rasporedom, površinom i namenom prodaje proizvoda, koju određuje komisija koju formira Gradsko veće Grada Požarevca.\nProizvodi koji će se prodavati na Novogodišnjem i Božićnom vašaru podeljeni su u tri kategorije, shodno kojima će se određivati namena prodaje u drvenim mobilnim tezgama i to novogodišnji pokloni (čestitke, ukrasi, zimske kape, šalovi, rukavice, čarape i slično), rukotvorine i suveniri i domaća hrana i piće (kuvano vino, kuvana rakija, domaći specijaliteti, med, domaći sirevi, gastronomija i slično).\nPrijavljivanje za učešće i prodaju proizvoda po ovoj odluci vršiće se u periodu od 13. decembra do 23. decembra 2021. godine, po objavljenom javnom pozivu.\nKriterijumi za izbor učesnika suda izlagač ispunjava tražene uslove, što dokazuje priloženom dokumentacijom uz prijavni list, da obavlja delatnost koja se uklapa u planirani sadržaj manifestacije i redosled prijava.\nIzdavanje rešenja za korišćenje površine javne namene, vršiće nadležno Odeljenje za imovinsko – pravne poslove Gradske uprave Grada Požarevca, po izvršenoj uplati zakupa privremenog objekta i plaćene odgovarajuće takse za zauzeća površine javne namene, a pre postavljanja na utvrđenoj lokaciji.\nTuristička organizacija Grada Požarevca dužna je da organizuje donošenje, postavljanje i odnošenje drvenih tezgi na napred navedenoj lokaciji tj. „Gradski park“ u Požarevcu.\nZa korišćenje površine javne namene za period od 18. decembra 2021. godine do 06. januara 2022. godine po ovoj odluci korisnik plaća zakup privremenog objekta od 1m2 sa 1m2 manipulativnog prostora, iznos od 5.000,00 dinara, a na račun javnih prihoda budžeta Grada Požarevca broj: 840-714565843-77 po modelu 97 sa pozivom na broj (PIB), sa naznakom – naknada za korišćenje površina javne namene.\nJavno komunalno preduzeće „Komunalne službe“ Požarevac, dužno je da po isteku vremena površinu javne namene očisti i dovede u ispravno stanje.\nPRETHODNI ČLANAKProdaja novogodišnjih jelki od 20. decembra u Požarevcu\nSLEDEĆI ČLANAKUpozorenje Puteva Srbije zbog olujne košave


Srbija proslavlja praznik pokazivanjem vojne moći, zabrinutost kod suseda – DnevniZurnal\nby admin 16/09/2021, 13:12 2k Views\nSrbija slavi novi nacionalni praznik pokazivanjem vojne moći i pozivom svim Srbima na Balkanu da se ujedine ispod jedne zastave, što je izazvalo zabrinutost kod suseda, nekoliko decenija nakon što su slične akcije dovele do ratova 1990-tih godina, piše američka novinska agencija Asošijeted pres (AP).\nSrbima je rečeno da danas istaknu državne zastave bilo gde da žive, u regionu ili u svetu, kako bi obeležili Dan srpskog jedinstva, slobode i nacionalne zastave.\nDemonstracija moći i pozivi sprskih zvaničnika na kreiranje „srpskog sveta“ i političko ujedinjenje 1,3 miliona Srba koji žive u BiH, Crnoj Gori, Hrvatskoj i na Kosovu izazvalo je zabrinutost tih susednih zemalja, piše AP.\nMeđutim, dodaje američka agencija, nisu uspeli da prekroje granice bivše Jugoslavije i naprave srpsku državu.\nPredsednik Hrvatske Zoran Milanović je izjavio da ne može da veruje da „Srbi nemaju šta važnije i pametnije da rade“ od uvođenja praznika koji „zadire u unutrašnje politike drugih država“.


Dvanaest novinara pohađaće CINS-ovu Školu istraživačkog novinarstva\n14 Februar 2018, 12:31\nNa konkurs su stigle 64 kvalitetne prijave, a obuka će trajati od februara do maja 2018. godine.\nCentar za istraživačko novinarstvo Srbije (CINS) odabrao je 12 novinara za Školu istraživačkog novinarstva, koja će biti održana od februara do maja 2018. godine. Na konkurs su stigle 64 prijave koje su ispunjavale sve kriterijume, a kandidati su putem mejla već obavešteni o ishodu prijava.\nŠkolu CINS-a će pohađati: Teodora Ćurčić, Miloš Đošić, Jovana Georgievski, Magdalena Ivanović, Ivana Jovanović, Sandra Maksimović, Milica Oros, Milena Ilić Mirković, Sanja Pavlović, Katarina Sabados, Jovana Tomić i Dejana Vukadinović*.\nRedakcija CINS-a se ovim putem izvinjava zbog nešto kasnijeg obaveštavanja od planiranog – proces selekcije se odužio zbog velikog broja kvalitetnih prijava.\nŠkola podrazumeva dva treninga u Beogradu, između kojih će učesnici raditi na vlastitim istraživanjima sa mentorima - novinarima CINS-a. Ovaj rad obuhvatiće sve faze istraživačkog procesa, uključujući odabir tema, formiranje mreže izvora i rad sa njima, sastavljanje zahteva za pristup informacijama od javnog značaja, analizu velikih količina podataka, pisanje i promociju priča.\nSvi tekstovi koji budu završeni u skladu sa CINS-ovim standardima i kriterijumima biće objavljeni na našem sajtu.\nZahvaljujemo se svim kandidatima koji su se prijavili na obuku, a one koji nisu izabrani ohrabrujemo da se prijave na neku od naših budućih škola i treninga.\n* Prvobitno je među odabranim učesnicama bila navedena i Aleksandra Miljković, ali nas je naknadno obavestila da ne može da prisustvuje Školi.\nOtvorene baze podataka\nZahtevi za pristup informacijama od javnog značaja\nEtika u istraživačkom novinarstvu\nGodinu dana posle ubistva Olivera Ivanovića, brojni napadi bombama i vatrenim oružjem na severu ...


Kina i zemlje CIE produbljuju privredne odnose china radio international\nKina i zemlje CIE produbljuju privredne odnose\n2018-06-08 16:37:45 cri\nKina će tražiti više prilika za produbljivanje trgovine sa zemljama Centralne i Istočne Evrope (CIE) u oblastima robe široke potrošnje, uslužne industrije i elektronske trgovine.\n„Saradnja između Kine i zemalja CIE je proširena, i trgovina je stabilno rasla," izjavio je juče ministar trgovine Džung Šan tokom 3. ministarskog sastanka za jačanje trgovine i privredne saradnje između Kine i zemalja CIE održanom u kineskom gradu Ningbou.\n„Kina uvozi raznovrsne robe iz zemalja CIE poput mesa, mlečnih proizvoda, vina i voća. Kineske kompanije su prošle godine potrošile više od 9 milijardi američkih dolara u centralnoj i istočnoj Evropi," rekao je Džung.\nFu Zijing, zamenik ministra trgovine, rekao je da će uvoz iz 16 zemalja CIE dalje rasti zbog povećanja potražnje kineskih potrošača.\n„Kina je prošle godine u Davosu i na Boao forumu ove godine izrazila želju da nastavi da olakšava pristup tržištu i da povećava uvoz. Kineski državni savet nedavno je doneo odluku da će smanjiti tarife na uvozne robe široke potrošnje. Kineska vlada će preduzeti više mera," dodao je Fu.\nIstovremeno, funkcioneri carinskih uprava Kine i zemalja CIE najavili su plan za zajedničku akciju od 2018. do 2020. godine o povećanju trgovine poljoprivrednim proizvodima.


SARAJEVO, Evropska banka za obnovu i razvoj /EBRD/ nastavlja da promoviše energetsku efikasnost u BiH kreditom od 5,4 miliona evra za finansiranje realizacije naprednih mjera uštede energije u jednom od vodećih maloprodajnih lanaca u BiH – “Bingu”, saopšteno je iz EBRD-a.\nKredit EBRD-a je dio programa direktnog finansiranja projekata održive energije za Zapadni Balkan i odobren je “Bingovoj” podružnici – preduzeću “Hekom”, koja upravlja programom energetske efikasnosti za “Bingo”.\nSredstva kredita će biti korišćena za implementaciju mjera energetske efikasnosti kao što su toplotne pumpe voda-voda, LED osvjetljenje, rashladne komore, visoko efikasni frižideri sa iskorišćenjem toplote, kao i za instaliranje izolacionih panela u “Bingovim” prodajnim objektima.\nOvaj projekt će omogućiti da maloprodajna mreža “Binga” postane primjer korišćenja naprednih rješenja u oblasti održive energije u maloprodajnom sektoru i pomoći će kompaniji da operativne troškove svede na minimum i ojača svoju konkurentnost.\n“Drago nam je da nastavljamo saradnju sa ‘Bingom’ i pomažemo kompaniji da primijeni najnovije tehnologije energetske efikasnosti u svom maloprodajnom lancu. Ovaj projekt će služiti kao odličan primjer koristi koju donosi ova tehnologija i mi očekujemo da i druge kompanije slijede ovaj primjer,” rekao je direktor predstavničke kancelarije EBRD-a u BiH Libor Krkoška.\nU 2010. godini EBRD je “Bingu” odobrio kredit od 6,5 miliona evra kao podršku kompaniji da proširi i razvije maloprodajnu mrežu u cijeloj BiH. “Bingo” je drugi po veličini maloprodajni lanac u BiH sa 43 supermarketa i 24 hipermarketa i ukupnom prodajnom površinom od više od 150.000 kvadratnih metara. Srna\nTagovi: bingoebrdenergetska efikasnostkreditlibor krkoska


Boksit povećao dobit – Energy Press\nMilići – Kompanija “Boksit” iz Milića ostvarila je u 2014. godini prihod u visini od 50.000.000 KM, koji je za osam postoveći nego u prethodnoj godini, dok je ostvarena dobit veća za 59 posto nego u 2013. godini i iznosi 2.033.000 KM.\n“Troškovi su u poređenju sa prethodnom godinom bili manji za šest posto”, priopćeno je iz Službe za odnose sa javnošću milićke kompanije. U “Boksitu” ističu da posebnu pažnju zavređuje činjenica da je tokom godine investirano oko 9.000.000 KM, od čega 6.000.000 KM vlastitih sredstava, što je četiri puta više nego u prethodnoj godini. Ulaganjima u suvremenu opremu i tehnologiju, navodi se u priopćtenju, povećan je obim proizvodnje u pojedinim sektorima. U sektoru “Proizvodnja hrane” povećana je proizvodnja konzumnih jaja za 20 posto, u sektoru “Saobraćaj” proizvodnja je veća za 15 posto, dok je u sektoru “Drvoprerada” proizvodnja namještaja veća za 30 odsto. “Time su stvoreni uvjeti za dugoročnu i profitabilnu proizvodnju u sektoru `Rudarstvo`, kao i drugim sektorima, što će doprinijeti sigurnijoj i stabilnijoj poziciji Kompanije na tržištu u narednom periodu”, saopšteno je iz “Boksita”.\nNapominje s da su ovako dobri proizvodni i finansijski rezultati postignuti bez obzira na probleme koji su se javljali tokom godine. “Oni su posebno bili izraženi u sektoru “Rudarstvo” zbog nepogoda, klizišta i poplava, odnosno u sektoru `Saobraćaj` zbog mjera po pitanju dozvola za međunarodni prijevoz, kao i drugih problema u vezi sa tržištem”, navedeno je u priopštenju. U “Boksitu” ističu da je u 2014. godini broj zaposlenih u ovoj kompaniji povećan za 14 posto, odnosno za 76 radnika, te da su netto primanja bila veća za tri posto nego u 2013. što je, kako je istaknuto, rezultat poslovne politike Kompanije da se prioritet da ulaganjima u investicije i razvoj, umjesto u osobnu potrošnju.


Jovanović: Želeo bih da budem ministar\nPojavljivanje Čedomira Jovanovića na pobedničkom slavlju SNS u nedelju u izbornoj noći izazvalo je spekulacije o tome da se lider LDP i predstavnik izborne liste “Koalicija za mir” nudi predsedniku Srbije Aleksandru Vučiću za mesto u budućoj vladi.\nVečeri kada je Vučić u trijumfalnoj euforiji posle proglašenja preliminarnih rezulata istakao da će za ministre u vladi uzimati i političke protivnike koji nisu prešli cenzus među gostima je bio i Jovanović iako je te njegova stranka pretrpela ozbiljan poraz.\n“U formiranju naredne Vlade Srbije da pokažemo da nismo bahati i da ćemo uzimati ljude i sa lista koje nisu prešle cenzus, da napravimo Vladu koja će da donosi ključne odluke i da ima još širi konsenzus”, poručio je tada srpski predsednik.\nFotografija susreta dvojice lidera u izbornom štabu SNS, koja je objavljena na mrežama za analitičara Bobana Stojanovića je “simptomatična” i govori o mogućem sastava u Nemanjinoj 11.\n“Prisustvo Jovanovića na proslavi SNS povezao bih sa Vučićevom izjavom da će u novu vladu povući ljude i sa drugih lista”, kaže Stojanović. “Izgleda vrlo moguće da se Čedomir nađe u vladi ili na nekom nižem mestu, možda državnog sekretara i slično”, kaže Stojanović.


Tadić: Predmeti trgovine ljudima - prioritet u radu tužilaštava - Glas Srpske\nSARAJEVO - Glavni tužilac BiH Gordana Tadić istakla je da će predmeti u vezi sa trgovinom ljudima biti prioritet u radu tužilaštava u BiH, kao i Udarne grupe za borbu protiv trgovine ljudima i ilegalnih migracija.\nTadićeva je, učestvujući u video-konferenciji tužilaca posvećenoj zaštiti žrtava trgovine ljudima, istakla značaj procesuiranja krivičnih djela trgovine ljudima i zaštite žrtava, kao zaštite osnovnih vrijednosti zaštićenih međunarodnim konvencijama o ljudskim pravima, saopšteno je iz Tužilaštva BiH.\nNa sastanku su tužioci i eksperti razgovarali o iskustvima u procesuiranju krivičnih djela trgovine ljudima u svrhe različitih vidova eksploatacije žrtava, a mogla su se čuti i iskustva direktora Kancelarije za žrtve zločina u okviru Ministarstva pravde SAD Džesike Hart, koja su se odnosila na pravosudni aspekt ovog problema.\nHartova je govorila i o aktivnostima koje se preduzimaju na zaštiti i zbrinjavanju žrtava, vođenju podataka i evidencija o registrovanim žrtvama trgovine ljudima, kao i naporima zemalja i vlada na obezbjeđivanju finansijskih sredstava za pomoć žrtvama, te svim drugim bitnim pitanjima iz ove oblasti.\nJedan od izlagača bio je i tužilac Tužilaštva BiH Senad Osmić, koji je sa učesnicima konferencije podijelio svoja iskustva u radu na ovoj vrsti predmeta, a posebno u oblasti zaštite žrtava trgovine ljudima.\nOrganizator sastanka je Ministarstvo pravosuđa SAD, uz podršku američke Ambasade u BiH.


U septembru 2020. Slovenija je izvezla robe u vrednosti od 2.958,0 miliona evra, a uvezla za 2.641,5 miliona evra; U poređenju sa septembrom 2019. godine, vrednost izvoza opala je za 0,3%, a vrednost uvoza za 12,1%. Septembarska vrednost izvoza bila je druga po veličini u poslednjih deset godina, dok je uvoz blago ojačao i ostao približno na nivou iz prethodnog meseca.\nU septembru 2020. spoljnotrgovinski suficit je ponovo zabeležen, nakon avgustovskog deficita. Suficit je iznosio 316,4 miliona evra, a pokrivenost uvoza izvozom bila je 112,0%. U poslednjih deset godina uglavnom se beleži suficit u septembru, ove godina je najveći.\nTrgovina sa državama članicama EU niža u septembru 2020. godine, dok je sa zemljama koje nisu članice EU veća u izvozu i manja u uvozu nego u septembru 2019.\nVrednost trgovine između Slovenije i država članica EU je opala. Naime, u septembru 2020. Slovenija je u ove zemlje izvezla 4,0% manje robe nego u septembru 2019. godine, a takođe je uvezla iz njih 10,3% manje robe nego u septembru 2019. Roba izvezena u države članice EU u septembru 2020. godine, vredela je 1.985,9 miliona evra, a roba iz nje uvezena ovog meseca 1.942,9 miliona evra. U septembru 2020. Slovenija je generisala 67,1% celokupnog izvoza i 73,6% celokupnog uvoza robe.\nU trgovini sa zemljama koje nisu članice EU, Slovenija je u septembru 2020. godine na godišnjem nivou zabeležila rast izvoza i pad uvoza. U poređenju sa septembrom 2019. godine, izvoz je bio veći za 8,2%, a uvoz niži za 16,8%. U septembru 2020. Slovenija je izvezla 972,1 milion evra u zemlje koje nisu članice EU, a odatle uvezla 698,7 miliona evra.\nU prvih devet meseci 2020. izvoz Slovenije je iznosio 24.200,7 miliona evra, a uvoz 22.919,1 miliona evra. U ovom periodu izvoz i uvoz bili su niži nego u istom periodu 2019. godine, i to izvoz za 3,8% i uvoz za 9,1%.\nU prvih devet meseci 2020. godine spoljnotrgovinski suficit iznosio je 1.281,6 miliona evra, a pokrivenost uvoza izvozom bila je 105,6%.


mali Архиве ·\nSenat Univerziteta u Beogradu poništio je odluku o dodeljivanju doktorata ministru Siniši Malom, čime mu je oduzeta diploma. Senat Univerziteta u Beogradu počeo je u 12 sati sednicu na kojoj je jedna od tačaka odluku o tome da li je doktorat Siniše Malog plagijat ili ne. Dok šira javnost čeka odluku o radu ministra Malog, […]\nDanas će na račune šest grupa građana leći po 5.900 dinara. Novac će dobiti svi penzioneri, invalidi rada i korisnici privremene naknade kod PIO fonda. Ministar finansija poručio je da će do kraja dana svima leći novac na račun. Ministar finansija Siniša Mali rekao je da su neki penzioneri već juče dobili svoju novčanu pomoć. […]


Prva sajber vežba u Ratelu za odbranu od krađe podataka\nTanjug 8. juna 2021. 14:49\nBEOGRAD – Nacionalni Centar za prevenciju bezbednosnih rizika u informaciono komunikacionim sistemima (CERT) održao je prvu sajber vežbu zaštite ličnih i finasijskih podataka od napada malverima za predstavnike ključnih institucija u oblasti informacione bezbednosti, saopštio je danas Ratel.\nDodaje se da je vežba održana na platformi Cyberbit koju je poklonila Kraljevina Norveška preko Kancelarije Ujedinjenih nacija za projektne usluge (UNOPS), namenjena izvođenju nacionalnih sajber vežbi i unapređenju veština članova nacionalne CERT zajednice.\nUčesnici vežbe su imali priliku da treniraju odbranu od Keylogger malvera (zlonamernog softvera) koji snima sve što korisnik otkuca na tastaturi i koji se koristi za krađu ličnih i finansijskih podataka, navodi Ratel.\nTokom napada napadač dobija pristup jednoj mašini u mreži organizacije i takozvanim lateralnim kretnjama pristupa domen kontroleru i instalira zlonamerne procese, precizira se u saopštenju.\nNapominje se da je odbrana od ove vrste napada posebno značajna imajući u vidu da su najzastupljeniji sajber napadi u našoj zemlji tokom 2020. godine bili fišing, ransomver, trojanac i ostale vrste malvera.\nFišing se najčešće koristi za distribuciju malvera, a napad se najčešće distribuira putem elektronske pošte, mada su sve zastupljeniji napadi koji koriste društvene mreže, takozvane ćat aplikacije, SMS poruke ili telefonske pozive, ističe Ratel.\nDodao je da rad u hiperrealističnoj simulaciji sajber napada omogućava učesnicima vežbe efikasno unapređenje veština i pre nego što se napad dogodi, što predstavlja jedan od najvažnijih načina odbrane od sajber napada koji su sve sofisticiraniji i teži za otkrivanje.\nPlatforma Cyberbit koju je poklonila Norveške je jedna od najsavremenijih namenjenih usavršavanju veština neophodnih za detekciju i oporavak od sajber napada, što će značajno doprineti otpornosti informacione bezbednosti Republike Srbije, naglašava Ratel.


Regionalno prihvatilište za pse između Svrljiga i Knjaževca\nPočetak/Region/Regionalno prihvatilište za pse između Svrljiga i Knjaževca\nBuduće prihvatilište za pse nalaziće se na potezu između Svrljiga i Knjaževca u objektu koji je daleko od naseljenih mesta, a koji je nekada bio farma, kaže Dragana Sotirovski, načelnica Nišavskog upravnog okruga.\nOdluka o tome gde će se nalaziti buduće regionalno prihvatilište za pse doneta je nakon obilaska lokacija koje su bile predložene. Prema rečima Dragane Sotirovski jedna lokacija se nalazi između Niša i Svrljiga, manja je po površini i prema prvim procenama, neadekvatna je za prihvatilište. Druga lokacija se nalazi između Svrljiga i Knjaževca i zadovoljava osnovne uslove za prihvatilište.\nO rešavanju ovog problema bilo je reči i na sastanku Saveta Nišavskog upravnog okruga. Tom prilikom je iznet podatak da je izgradnja prihvatilišta neophodna, a gradski većnik Bratislav Vučković je naglasio da samo na niškim ulicama ima oko 2.000 napuštenih pasa.\n„Najbitnije je da na mestu gde će se nalaziti prihvatilište nema naseljenih meštana“, dodaje Dragana Sotirovski.\n„Prihvatilište će se nalazi, najverovatnije, između Svrljiga i Knjaževca i to je nekadašnja farma koja će biti u vlasništvu opštine, zemljište je opštinsko, može da se dograđuje. Svi elementi i osnova za buduće prihvatilište postoje, a prema rečima predstavnika nevladinih organizacije biće to raj za pse“.\nNa predlog Nišavskog okruga i načelnice Dragane Sotirovski ali i opštine Svrljig, gradonačelnik Niša i predstavnici opština Knjaževac i Sokobanja sa nadležnim resornim većnikom grada Niša Bratislavom Vučkovićem, kao i predstavnicima JKP Mediana, republičkog veterinarskog inspektora i nevladinih organizacija za zaštitu životinja, obišli dve potencijalne lokacije za izgradnju regionalnog prihvatilišta za pse.\n„Svrljig je kao jedna od lokalnih samouprava Nišavskog upravnog okruga ponudila dve lokacije za budući regionalni azil za pse, jedna je lokacija između Svrljiga i Niša, druga je između nedaleko od Niša“, kazala je Dragana Sotirovski.\n„Noseći partneri na ovom poslu trebalo bi da budu, pored Niša i opštine Svrljig, Knjaževac, Gadžin Han i Soko Banja. U nekoliko prethodnih dana smo se sreli na terenu sa svim predsednicima i predstavnicima tih lokalnih samouprava da obiđemo lokacije. Ono što je bitno to je da sa nama idu i nevladine organizacije koje se bave zaštirom životinja da vide koliko su to dobri uslovi, ide i veterinarska inspekcija i mislim da će to biti prvi i važan korak ka rešavanju tog ogromnog problema.\nSve lokalne samouprave su dobrodošle koje žele da se priključe ovoj našoj velikoj priči jer su ogromne štete grada Niša koji mora da isplati odšetetu ljudima koji se pojavljuju sa ujedima životinja. Mislim da će se akciji pridružiti i lokalne samouprave iz Pirotskog i Topličkog okruga“, naglasila je Sotirovski.\nZa rešavanje ovog problema formirano je i radno telo koje će se naredne godine baviti realizacijom ovog projekta, a sredinom januara zakazan je novi sastanak. Prve procene su da bi u postojeće prihvatilište moglo da se smesti do 5.000 pasa.\n„Sada je potrebno da se napravi upitnik i prosledi zainteresovanim opštinama, pa kada dobijemo odgovore tačno ćemo znati šta koja opština zahteva. Prihvatilište bi bilo za 3 do 5.000 pasa od kojih Niš ima najviše problema sa oko 2.000 pasa na ulicama. Ono što nas sada zabrinjava to je kako da se spreči dolazak novih pasa na ulicama. To su uglavnom štenci koji dolaze od vlasničkih pasa koji se nekontrolisano pare. Vladnici, neznajući šta će sa njima ostavljaju ih po parkovima“.\nJedan od prvih koraka da se smanji broj pasa lutalica je da se kontroliše parenje, odnosno sterilizacija kuja. To je prvo i osnovno, a na tome insistira i EU, pa i nevladine organizacije.\nU svakom slučaju na dobitu će biti svi jer je, prema rečima Dragane Sotirovski, samo opština Svrljig za dve godine platila 70.000 evra za ujede pasa.\nDragana Sotirovski KNJAŽEVAC prihvatilište za pse Svrljig


UN: Obaranje aviona u Ukrajini ratni zločin?\nBdenje za žrtve srušenog malezijskog aviona u Ukrajini\nVisoka komesarka Ujedinjenih nacija za ljudska prava, Navi Pilaj, izjavila je da je obaranje malezijskog avion na letu MH – 17 u istočnoj Ukrajini koju drže proruski separatisti „možda ravno ratnom zločinu“.\nGospodja Pilaj je u današnjem izveštaju ukazala da je u sukobu u Ukrajini do sada ubijeno 1129 osoba, 3442 su ranjene, dok je preko 100.000 gradjana raseljeno unutar zemlje.\nFunkcioner svetske organizacije Djani Magaceni ističe:\n„Mislim da je visoka komesarka takodje rekla da postoji potreba za hitnom, nezavisnom, nepristrasnom i efikasnom istragom. Mislim da to treba preduzeti kako bi se ustanovili činjenično stanje i okolnosti incidenta. Tada možemo da preduzmemo naredni korak i pozovemo na odgovornost one za koje se ispostavi da su počinioci zločina.“\nU saopštenju izdatom danas, Navi Pilaj je rekla da će biti preduzeto sve kako bi svi odgovorni za teška kršenja medjunarodnog prava u ukrajinskom konfliktu bili izvedeni pred lice pravde, bez obzira ko su.\nU medjuvremenu, borbe na području na kojem se srušio malezijski avion primorale su tim medjunarodnih istražitelja da već drugi dan za redom odustane od planova da poseti mesto nesreće.\nStejt department je juče objavio satelitske snimke na kojima se, kako navodi, vide dokazi da su ruske snage ispaljivale rakete i artiljerijske granate preko granice na istočnu Ukrajinu.\nTi snimci objavljeni na dokumentu od četiri stranice pokazuju, kako američki analitičari navode, višestruke raketne lansere i artilijerijsku vatru sa ruske teritorije.\nDrugi snimci pokazuju kratere gde su pale rakete, u blizini lokacija u istočnoj Ukrajini gde vladine snage vode borbe sa proruskim separatistima.\nPredstavnik ruskog ministarstva odbrane je danas izrazio sumnju u autentičnost tih snimaka koje je juče na Tviter postavio američki ambasador u Ukrajini Džefri Pajat.


Prihvatili ste pomoć države? Imate rok da ispunite ovu obavezu – Knjaževačke vesti\nHome / 2021 / Prihvatili ste pomoć države? Imate rok da ispunite ovu obavezu\nOni koji nisu podneli samo izjavu, a jesu prijavu, neće ostvariti pravo na direktno davanje iz budžeta.\nPrivredni subjekti koji su prihvatili isplatu direktnih davanja države do 31. maja treba da podnesu pojedinačnu poresku prijavu o obračunatim porezima i doprinosima za april, kao i izjavu o prihvatanju direktnih davanja u junu, saopštila je danas Poreska uprava Srbije.\nRadi se o roku za podnošenje dokumentacije za direktna davanja privrednim subjektima u privatnom sektoru, radi ublažavanja ekonomskih posledica prouzrokovanih epidemijom bolesti kovid 19 izazvane virusom SARS-CoV-2.\nIzjava o prihvatanju ovih davanja podnosi se na portalu Poreske uprave.\nPoreska uprava navodi da korisnici u slučaju da nisu podneli samo izjavu, a jesu prijavu, neće ostvariti pravo na direktno davanje iz budžeta.\nPrivrednim subjektima koji ne podnose pojedinačnu poresku prijavu o obračunatim porezima i doprinosima, odnosno koji nemaju zaposlene i nisu preduzetnici, kao i preduzetnicima poljoprivrednicima koji su se opredelili za isplatu lične zarade, direktna davanja se isplaćuju bez davanja izjave.\nPrevious: Do 31. maja rok za podnošenje zahteva za subvencije po košnici pčela\nNext: Sastanak Stevanovića i Tončeva


Sportske.net - Di Mateo ne želi da se preda\nDi Mateo ne želi da se preda\nNakon poraza od izuzetno motivisanih Svraka, Čelsijevi Plavci su ostali na šestom mestu na tabeli i tako dodatno umanjili svoje šanse da se nađu na mestu koje vodi u Ligu Šampiona. Ipak, Di Mateo ne odustaje do samog kraja.\nFantastični Senegalac Papis Sise sa svoja dva pogotka presudio je izabranicima Roberta Di Matea kojima je mesto u Ligi Šampiona sve dalje i dalje.\nPriznavši da su njegovom timu šanse dobrano umanjene da obezbedi evro poziciju, Di Mateo ipak ističe da ne želi da se preda do samog kraja.\n„Biće izuzetno teško da se stigne do četvrte pozicije.“\n„Sada smo u zaostatku, ali ne želimo da se predamo. Pregrupisaćemo redove i pokušati da smognemo i poslednji atom snage kako bi spasli sezonu.“, rekao je trener ekipe pred kojom je nekoliko odlučujućih mečeva.\n„Sezona koja je iza nas je bila izuzetno teška i zahtevna, igrači su počeli da osećaju umor. Ipak, ne smemo sada da stanemo, već u subotu nas očekuje finale FA Kupa protiv Liverpula gde moramo učiniti sve da se domognemo trofeja koji će nam mnogo značiti na polju samopouzdanja.“, istakao je on.


Evropski parlament - 8\nOrban pokrenuo medijsku kampanju protiv odluke EP\n19. 09. 2018 15:51\nBUDIMPEŠTA - Vlada mađarskog premijera Viktora Orbana pokrenula je medijsku kampanju protiv odluke Evropskog parlamenta da Mađarskoj izrekne kaznene mjere u vezi s problemima vladavine prava u toj zemlji.\n18. 09. 2018 08:49\nBUDIMPEŠTA - Mađarska vlada će Evropskom sudu pravde podnijeti žalbu na odluku Evropskog parlamenta o usvajanju izvještaja u kojem se navodi da je ta vlada prekršila demokratske standarde, rekao je šef kabineta mađarskog premijera Viktora Orbana, Gergelj Guljaš, javlja MTI.\nAustrija traži provjeru glasanja protiv Mađarske, protesti protiv Orbana\n16. 09. 2018 18:32\nBEČ - Austrija je zatražila od pravnih stručnjaka EU da preispitaju odluku Evropskog parlamenta o pokretanju postupka sankcionisanja protiv Mađarske, saopštilo je austrijsko ministarstvo spoljnih poslova.\n15. 09. 2018 19:18\n12. 09. 2018 14:22\nSTRAZBUR - Evropski parlament izglasao je danas početak kaznene procedure Mađarskoj zbog kontinuiranog kršenja demokratskih zakona.\n12. 09. 2018 14:09\nVrtoglave zarade evropskih poslanika i "poslići sa strane"\n12. 07. 2018 17:57\nBRISEL - Poslanici Evropskog parlamenta nisu loše plaćeni: u prosjeku oko 8.400 evra mjesečno. Pa ipak, gotovo trećina njih zarađuje i nešto sa strane, piše "Dojče vele".


Mirković (SNS): Za napad na Trifunovića isključivo odgovoran SZS - IZBORI - Dnevni list Danas\nPočetna » Politika » IZBORI » Mirković (SNS): Za napad na Trifunovića isključivo odgovoran SZS\nMirković je u saopštenju naveo da je SZS prethodno „satanizovao“ Trifunovića zbog odluke da izadje na predstojeće izbore, „nazivajući ga izdajnikom i Vučićevim plaćenikom“, a da je rasprava koja je prethodila incidentu „počela u tom tonu“.\n„Umesto što pokušava da krivicu svali na vlast i (predsednika Srbije) Aleksandra Vučića, neka (zamenik predsednika Stranke slobode i pravde) Borko Stefanović uputi izvinjenje Trifunoviću, jer je to najmanje što može da učini“, ocenio je Mirković.\nOn je ostalim liderima opozicije poručio da se „prizovu pameti i prestanu da ugrožavaju bezbednost svakog ko ne misli kao oni“.\nPotpredsednik Stranke slobode i pravde Borko Stefanović prethodno je pozvao aktere na političkoj sceni da „spuste strasti“, uz ocenu da je „atmosfera u društvu“ doprinela napadu na lidera PSG-a.\n„Atmosfera nasilja, laži i mržnje koju (predsednik Srbije Aleksandar) Vučićev režim stvara u Srbiji već osam godina dovodi našu zemlju do dubokih podela i sukoba. Zbog toga oni moraju biti zaustavljeni što pre“, naveo je Stefanović.\nTrifunović je napadnut ranije danas dok je u Knez Mihailovoj ulici u Beogradu prikupljao potpise za izlazak tog pokreta na predstojeće izbore, a Ministarstvo unutrašnjih poslova Srbije saopštilo je da su dve osobe privedene zbog narušavanja javnog reda i mira.\nAleksandar MirkovićSergej TrifunovićSNSBeograd\n8 reagovanja na “Mirković (SNS): Za napad na Trifunovića isključivo odgovoran SZS”\n01. juna 2020. u 00.06\nKaze SZS satanizovao Sergeja sto nije istina. A sta radi SNS sa celom opozicijom i njihovim liderima?\n01. juna 2020. u 01.11\nOvakva faca i njuska moze biti samo iz sns……\n01. juna 2020. u 03.06\nDal u sns ima neko normalan vaspitan obrazovan kulturan.


source.ba | Ni najbezbjednija aplikacija nije tako sigurna\nI pored toga što važi za izuzetno bezbjednu aplikaciju kada je privatnost u pitanju, ni Telegram nije “bezgrešan” pa se i njemu dešavaju propusti.\nDiraj Mišra, istraživač kompjuterske bezbjednosti, otkrio je da Telegramova aplikacija za desktop računare otkriva javne i privatne IP adrese tokom glasovnih poziva.\nKorisnici mobilne aplikacije mogu da isključe sporne peer-to-peer pozive i da tako sačuvaju tajnost svojih podataka.\nTa mogućnost, međutim, nije na raspolaganju korisnicima ukoliko Telegram koriste na svom desktop ili laptop računaru.\nKorisnici su tada izloženi potencijalnim napadima, a njihovu lokaciju je moguće otkriti bez obzira na to koliko su inače oprezni.\nTelegram je ovaj problem riješio nadograđenim verzijama aplikacije 1.3.17 beta i 1.4, koje omogućavaju ili potpuno isključivanje peer-to-peer poziva ili njihovo ograničavanja samo na kontakte korisnika.\nU ovoj priči dobro je prošao i sam Diraj Mišra, budući da je za svoje otkriće od Telegrama dobio 2.000 eura.


U četvrtak sporazumi o pristupanju Partnerstvu za mir\nSrbija, BiH i Crna Gora će u Briselu potpisati okvirni sporazum za pristupanje programu NATO-a Partnerstvo za mir u koji su pozvani na samitu Severnoatlatnske alijanse u Rigi 29. novembra. Od Srbije i Bosne i Hercegovine, kako prenosi Elvir Bucalo zatraženo je i striktno ispunjenje haških obaveza.\nDok se još analiziraju dobre vijesti iz Rige, gdje je Srbija, zajedno sa BiH i Crnom Gorom, pozvana, bez uslovljavanja, da se pridruži Partnerstvu za mir, došao je poziv iz Brisela da se članstvo u bezbjednosnom programu i formalizuje. Stra će, tako, delegacija iz Beograda, koju će predvoditi predsjednik Srbije, Boris Tadić, prisustvovati vanrednoj sjednici Stalnog NATO savjeta, tokom koje će se potpisati pristupnica Parterstvu.\nSlične dokumente će sutra potpisati i najviši zvaničnici BiH, predsjedavaći Predsjednistva, Nebojša Radmanović, i predsjednik Crne Gore, Filip Vujanović.\nTri države, koje su do sada bile jedine u širem evro-azijskom prostoru (sa izuzetkom Bjelorusije) van Partnerstva, imaće od sutra dokumenat o prvom ugovrnom odnosu sa evro- atlantskom zajednicom- Prije nego što su ranije započeti Sporazumi o stabilizaciji i pridruživanju došli do svoje završnice, Alijansa je Beogradu, Podgorici i Sarajevu ponudila učešće u najširem vojno-političkom programu, koji za cilj ima da ojača ojačati zajedničku bebjednost i saradnju.\nZa vojni savez je Zapadni Balkan izuzetno važan, a Srbija u integracijama nezaobilazna, kaže generalni sekretar NATO, Jap de Hoop Shefer:\n"Kada govorimo o regionu i jedinom konceptu za trajnu bezbjednost i stabilnost, evro-atlantskim integracijama, ne mogu da zamislim regiju u toj integraciji bez Srbije".\nČlanstvo u Partnerstvu ne znači samo uspjeh- tu je i stalna obaveza transparentnosti nacionalnih odbrambenuh planova i budžeta, demokratska kontrola vojnih snaga, spremnost da učestvuju u operacijama koje se vode pod zastavom UN-a, te da razvijaju tijesnu sardanju sa vojim savezom. Kada je riječ o Balkanu, tu je i obaveza nastavka saradnje sa Hagom, koja nije zaboravljena- naprotiv, jedan od razloga pozivu iz Rige je stav Alijanse da će lakše i ozbiljnije uticati, prije svih na Srbiju, a onda i na BiH da što prije i što uspješnije dovrše "hašku priču".


Izvori „Blica” koji su želeli da ostanu anonimni imaju drugu verziju ove sumorne priče. Lekari kažu da su nakon što je pacijent preminuo i porodica dala saglasnost za doniranje organa, lekari ustanovili da imaju pogodnog primaoca jetre.\n– Na Klinici za abdominalnu hirurgiju su rekli da niko od njih ne može da uradi transplantaciju osim šefa tima, profesora dr Zorana Miloševića, koji je na bolovanju. Kolega je odmah pristao da prekine bolovanje i dođe da operiše, kazao je da se sala pripremi i da počne eksplantacija, odnosno vađenje jetre. Međutim, pomoćnica direktora za pravne poslove Milica Aleksić je rekla „da Milošević ne može da transplantirajerje na bolovanju” – priča naš izvor.\nKako saznajemo, već je bila pozvana i pacijentkinja i pokrenuta čitava mašinerija, ali od transplantacije nije bilo ništa i organ je otišao drugom primaocu, kome je istu noć i urađena transplantacija u Beogradu.\nDr Dragan Drašković sve negira i napominje da su od istog donora uzeti bubrezi koji su odmah presađeni drugim pacijentima, a da za jetru „nije bilo adekvatnog kandidata u Novom Sadu”.\n– Tu noć je u Urgentnom centru bio dežuran docent dr Aleksandar Gluhović koji je član transplantacionog tima i koji je radio operacije sa profesorom Miloševićem. Niko od nas nikada ne bi sprečio nijednu transplantaciju i nema razloga da to radi ni pravnica Milica Aleksić, ali Milošević nije mogao da operiše jer je na bolovanju već dva meseca – kazao je Drašković, i napomenuo da se „radi o lažnim informacijama koje plasira jedna osoba” i da će tužiti „Blic” ukoliko bolnica bude spomenuta u negativnom kontekstu.\nDr Aleksić kaže da je Klinički centar postupio poštujući u potpunosti proceduru Uprave za biomedicinu. Pošto nisu imali primaoca jetre, ispostavilo se da je VMA jedina ustanova kojoj odgovara organ, njihov tim je došao u Novi Sad, uradio eksplantaciju i odneo jetru u Beograd.